qundao/data-zh-poetry huggingface dataset:
秋村十二咏·新寒
作者：成鹫
朝代：明

渐觉山衣薄，因知物候更。水边凉意早，林下病身轻。爽气来虚室，远风吹太清。明朝别纨扇，珍重故人情。出伏仍消渴，经旬尚饮冰。寒斋留热客，阳燄逐秋蝇。卉木伤迟暮，炎凉变爱憎。惟馀天畔月，冷魄挂枯藤。野葵堪采采，零露湿交加。老爱无情物，迟开护足花。清斋留上客，佳味出贫家。晚食流匙滑，莼羹未足誇。山厨拨牛粪，宿火出蹲鸱。犹带烟霞气，难教鼎鼐知。懒禅分各半，野客朵双颐。饱食频扪腹，何妨代晚炊。何处鸣双杵，声声隔短墙。贫家刀尺冷，田舍宿春忙。断续微情寄，分明远思长。授衣时节近，瓜代未还乡。村童挝破鼓，野老祝丰年。社日陈鸡黍，秋声杂应田。蜗喧分两部，牛饮快三千。何待渔阳弄，山花上鬓先。秉烛何为者，微光近夕晖。远兼渔火乱，低并野燐飞。腐草成形小，空囊识字稀。平生怀古意，不羡借馀辉。我家徒四壁，闭户不闻喧。深夜有虫语，幽人无所言。细微通寂寞，亲切语寒温。会得希声理，知音许共论。秋水澄澄碧，河洲面面风。白蘋留不住，吹入蓼花丛。就岸维舟近，回樯挂席同。棹歌何处所，人在晚凉中。晚花开烂熳，宿雨滞淋漓。且蜡黄桑屐，难抛白接䍦。南山空怅望，秋色半离披。可笑餐英客，阴晴两不知。晓霜漙露草，缓步一沉吟。知有坚冰至，难为迟暮心。板桥微见迹，红树不成阴。白足归来晚，青山何处寻。瓜熟已除架，苋乾无复蔬。何当灌园罢，又是筑场初。晴日迟收稻，中田早结庐。自来勤动惯，不敢废耕锄。
秋杪徐琶洲谭耿章梁止山韩纬五过寺值予远游留诗于壁归而和之
作者：成鹫
朝代：明

故人理孤棹，冲破秋云根。独鹤竟飞去，双松空候门。此间无主在，底事与谁论。想到吟诗虚，归来见屐痕。蘧芦时一宿，云水日三迁。顾我只如此，伊人胡不然。重来难逆料，旧约且高悬。篱落花开遍，相思何处边。
秋杪徐琶洲谭耿章梁止山韩纬五过寺值予远游留诗于壁归而和之·其一
作者：成鹫
朝代：明

故人理孤棹，冲破秋云根。独鹤竟飞去，双松空候门。此间无主在，底事与谁论。想到吟诗虚，归来见屐痕。
秋杪徐琶洲谭耿章梁止山韩纬五过寺值予远游留诗于壁归而和之·其二
作者：成鹫
朝代：明

蘧芦时一宿，云水日三迁。顾我只如此，伊人胡不然。重来难逆料，旧约且高悬。篱落花开遍，相思何处边。
秋杪过新州访李方水广文兼寄潘完子
作者：成鹫
朝代：明

野人半生但株守，虽在人间少游走。梦里名山草草过，虾跳何曾会出斗。因寻獦獠到新州，满眼秋光正重九。入城不见卖柴人，直到泽宫逢好友。先生久病不出门，闻我远来叹希有。登堂七发愧枚生，话到深宵月当牖。主人就枕客亦然，珍重明朝更携手。饱餐苜蓿高兴生，登临未敢辞衰朽。天露峰高在眼前，龙山旧路重回首。祖庭秋晚漫淹留，笑别官衙返南亩。故人家住官峒头，觌面相逢良不偶。剡溪兴尽且归去，他年未卜重来否。
秋浪
作者：成鹫
朝代：明

秋水净如练，秋风漾縠纹。萍踪何所寄，鸥鸟自为群。放眼波涛阔，澄怀清浊分。芦花与明月，相对白纷纷。
秋荷
作者：成鹫
朝代：明

倾盖水云乡，蒹葭各一方。美人空解佩，楚客已无裳。静贮三秋色，寻思十里香。晚来涉江处，明月堕横塘。
秋虫
作者：成鹫
朝代：明

也有凄清意，不知鸣向谁。秋声愁并入，宵枕听还疑。感物成吾老，卑栖宁尔为。相思何处所，泥壁破柴篱。
秋郊观猎
作者：成鹫
朝代：明

霜天晓角出长楸，选队从禽逐胜游。高鸟欲飞聊戢羽，饥鹰将击尽凝眸。东门黄犬缨金锁，南国青蛾控玉骝。大笑守株林下叟，雀罗深巷鹿呦呦。
秋阳
作者：成鹫
朝代：明

白雁来何暮，赤乌飞上天。凉飙不到处，炎势尚依然。倒影穿云薄，流黄濯锦鲜。秋光分一半，留作月轮圆。
秋雁
作者：成鹫
朝代：明

所畏风霜迫，遂于俦侣亲。艰难长作客，飘泊不依人。岳色回寒影，秋声起塞尘。奋飞如可学，吾亦愿轻身。
秋露
作者：成鹫
朝代：明

风霜因有色，草木自为家。不去承仙掌，偏来湿桂花。山光流沆瀣，秋色老烟霞。寄语求仙者，琼浆未足誇。
秋鹰
作者：成鹫
朝代：明

正好乘风去，樊笼未可留。商声遍原野，归思在高秋。白草藏狐兔，青骹耻臂鞲。泬寥须纵目，遮莫类胡愁。
种柳
作者：成鹫
朝代：明

昨日是寒食，今朝蓺植初。言寻彭泽传，细读郭驼书。立处不妨密，行边正欲疏。春光眠复起，青眼为谁舒。种就宅边柳，朝来野趣新。渐闻莺语近，不与马蹄亲。力弱偏临水，心孤懒送人。东风为培植，宁羡六桥春。
种柳·其一
作者：成鹫
朝代：明

昨日是寒食，今朝蓺植初。言寻彭泽传，细读郭驼书。立处不妨密，行边正欲疏。春光眠复起，青眼为谁舒。
种柳·其二
作者：成鹫
朝代：明

种就宅边柳，朝来野趣新。渐闻莺语近，不与马蹄亲。力弱偏临水，心孤懒送人。东风为培植，宁羡六桥春。
种梅
作者：成鹫
朝代：明

选树斸山骨，托根宜土膏。荷锄聊独往，抱瓮不辞劳。引客吟官阁，教人恨楚骚。寒柯时一抚，白发且频搔。大地直如寄，天机祇自全。新知丰乐老，能识藐姑仙。在世了无梦，与僧长有缘。何人从此去，参得大梅禅。门心俱似水，到处即罗浮。侧径堪旋马，新阴未蔽牛。江城吹■篥，山月照襟裯。莫怪参横候，花前忆故丘。绿英逢李白，佳句似阴铿。叶底吟诗遍，花时太瘦生。尘根当下尽，心目一齐清。自谓山凡异，拈来愧老兄。落叶满空林，花边好独吟。十年非过计，七日本无心。虚室含朝白，閒阶布夕阴。夜来三尺雪，谁复更相寻。出林生内热，移树就新寒。夜坐当三五，朝眠过一竿。雨肥争影瘦，吟苦觉诗酸。即此忘饥得，应同井李看。抚物吾当老，东风度度春。如何枯树下，犹有守株人。灵谷花无赖，孤山鹤作邻。低枝君莫损，留挂接䍦巾。未有还童术，言寻萼绿华。高天回白首，平地发黄芽。丰骨独殊众，荣枯一任他。长镵三尺柄，凭尔作生涯。枝叶删须尽，天根返太清。枯禅与枯木，无地亦无生。当下成空色，真宜作太羹。谁能知此意，默默绕花行。本来同木石，天性足烟岚。老大惟留骨，扶疏自向南。世人胥病渴，吾道莫空谈。何日提筐去，归山掩破庵。
种梅·其一
作者：成鹫
朝代：明

选树斸山骨，托根宜土膏。荷锄聊独往，抱瓮不辞劳。引客吟官阁，教人恨楚骚。寒柯时一抚，白发且频搔。
种梅·其七
作者：成鹫
朝代：明

抚物吾当老，东风度度春。如何枯树下，犹有守株人。灵谷花无赖，孤山鹤作邻。低枝君莫损，留挂接䍦巾。
种梅·其三
作者：成鹫
朝代：明

门心俱似水，到处即罗浮。侧径堪旋马，新阴未蔽牛。江城吹■篥，山月照襟裯。莫怪参横候，花前忆故丘。
种梅·其九
作者：成鹫
朝代：明

枝叶删须尽，天根返太清。枯禅与枯木，无地亦无生。当下成空色，真宜作太羹。谁能知此意，默默绕花行。
种梅·其二
作者：成鹫
朝代：明

大地直如寄，天机祇自全。新知丰乐老，能识藐姑仙。在世了无梦，与僧长有缘。何人从此去，参得大梅禅。
种梅·其五
作者：成鹫
朝代：明

落叶满空林，花边好独吟。十年非过计，七日本无心。虚室含朝白，閒阶布夕阴。夜来三尺雪，谁复更相寻。
种梅·其八
作者：成鹫
朝代：明

未有还童术，言寻萼绿华。高天回白首，平地发黄芽。丰骨独殊众，荣枯一任他。长镵三尺柄，凭尔作生涯。
种梅·其六
作者：成鹫
朝代：明

出林生内热，移树就新寒。夜坐当三五，朝眠过一竿。雨肥争影瘦，吟苦觉诗酸。即此忘饥得，应同井李看。
种梅·其十
作者：成鹫
朝代：明

本来同木石，天性足烟岚。老大惟留骨，扶疏自向南。世人胥病渴，吾道莫空谈。何日提筐去，归山掩破庵。
种梅·其四
作者：成鹫
朝代：明

绿英逢李白，佳句似阴铿。叶底吟诗遍，花时太瘦生。尘根当下尽，心目一齐清。自谓山凡异，拈来愧老兄。
移居梅园
作者：成鹫
朝代：明

明知熟境最难忘，借得园林当宝坊。长揖红尘归白社，暗移圆月入方塘。鹿门旧识庞居士，兔径重游孟八郎。荆棘满园须护笋，老来高节看谁长。
移居梅园答庞静庵来韵
作者：成鹫
朝代：明

入林多恐负初心，一别名园遂至今。地迥江山由我借，天空云月不相侵。梅花老去偏宜雪，菊蕊秋来渐有金。何幸鹿门能爱客，肯分乔木托幽禽。浪迹萍踪两不知，自来自去自寻思。天能解语凭谁问，佛本无心是我师。何用枯禅同木石，有时冷笑立阶墀。吟诗报语陶彭泽，日暮篮舆过莫迟。偶因北院依南院，新辟梅园近竹园。多谢居亭旁借径，试穿邻壁别开门。云霞推里疑无地，鸡犬声中别有村。但使榻边容鼾睡，置身何异古桃源。
移居梅园答庞静庵来韵·其一
作者：成鹫
朝代：明

入林多恐负初心，一别名园遂至今。地迥江山由我借，天空云月不相侵。梅花老去偏宜雪，菊蕊秋来渐有金。何幸鹿门能爱客，肯分乔木托幽禽。
移居梅园答庞静庵来韵·其三
作者：成鹫
朝代：明

偶因北院依南院，新辟梅园近竹园。多谢居亭旁借径，试穿邻壁别开门。云霞推里疑无地，鸡犬声中别有村。但使榻边容鼾睡，置身何异古桃源。
移居梅园答庞静庵来韵·其二
作者：成鹫
朝代：明

浪迹萍踪两不知，自来自去自寻思。天能解语凭谁问，佛本无心是我师。何用枯禅同木石，有时冷笑立阶墀。吟诗报语陶彭泽，日暮篮舆过莫迟。
移居示诸子
作者：成鹫
朝代：明

蛙声分部各开堂，自大何须不夜郎。顽石座边挥玉麈，古梅花下布绳床。闭门已得偷閒计，入世真难买笑方。高挂钵盂待甘贽，休心还拟更休粮。
突奚司空
作者：成鹫
朝代：明

故乡天际欲归难，举足风涛驻足看。迹寄萍蓬成土偶，心驰云树阻门阑。尘缘鬈鬓霜宁染，日晒花塼泪未乾。莫怪同舟不相待，转欣流落得衣冠。
立春日和缪西泠韵
作者：成鹫
朝代：明

里鼓喧残腊，东风吹落梅。土牛迎气出，青鸟报春来。城市嚣尘满，园林老景催。蓬山如可到，东海事浮杯。
立春漫兴
作者：成鹫
朝代：明

那可逢春未有诗，好春况与客心宜。泥牛直去无寻处，水鹤何当得见时。老眼生花书渐废，新毫添雪镜先知。朝来欲就东风问，芳草年年忆著谁。
立秋
作者：成鹫
朝代：明

当时秋尽别家园，莫怪逢秋便怆魂。海外凉风生白发，眼前归计在青门。云容渐薄呈山态，井干新飘见月痕。残暑未消心早冷，不知人世有寒温。
童子石
作者：成鹫
朝代：明

唤尔作顽石，旁观为不甘。轩渠忘语默，匍匐学槃谈。人事有雕琢，童心无二三。百城烟水外，相望在同参。
端午与诸子再泛虎溪分赋
作者：成鹫
朝代：明

东林非久住，爱此一溪深。隔水见云树，扁舟何处寻。蒲香仍旧节，荔重亚新阴。不见沧浪叟，谁为楚客吟。
端州道中
作者：成鹫
朝代：明

病来两脚几蹒跚，闯入严城为爱山。陌上行人无旧识，相逢不用较忙閒。
竹尊者
作者：成鹫
朝代：明

不著繁华不落枯，当阳壁立见清癯。休誇淇水多君子，岂独西山有丈夫。高竖刹竿曾作祖，广开筹室任匡徒。青青总是真如体，借问香严会得无。
答伍亦潜来韵
作者：成鹫
朝代：明

鹿鹿生涯草草过，亡羊真觉路岐多。梅园自笑不归去，莲社相寻又若何。在世可堪成孟浪，此身难得免奔波。相闻共有剡溪兴，几日扁舟下白鹅。
答何赤木见赠
作者：成鹫
朝代：明

草堂聊寄宿，到处即吾庐。推枕见明月，隔窗闻读书。冥心契玄理，即事成真如。最爱任公子，临渊不羡鱼。
答卢雁林来韵
作者：成鹫
朝代：明

近水识潮信，盈盈时复消。所思半城市，相望一迢遥。好月不终夕，孤灯难竟宵。故山有丛桂，行矣不须招。
答古冈易兼人
作者：成鹫
朝代：明

倦鸟归飞只此林，逢人那敢说幽深。劳君远示山中札，使我难为别后心。青镜览多增老态，孤桐枯尽得元音。有怀欲问江门叟，烟棹春来试一寻。
答天藏大师送行之作
作者：成鹫
朝代：明

谩从世外惜离群，百八声钟到处闻。去路晓冲沧海日，计程东指洞门云。三家村里呈新话，品字柴头检旧文。安得支公似明月，石楼吟望便逢君。
答家明府葆羽见寄
作者：成鹫
朝代：明

云中双鲤枉先施，袖里明珠快自持。梦逐神交怀刺往，懒成颛癖报书迟。溪山云月何曾别，丛桂秋风有所思。池上莲花开又落，好移幽兴入东篱。
答崖口谭耿章来韵
作者：成鹫
朝代：明

世界大如此，何妨容一僧。风曾留老叶，月不厌孤灯。空谷十年梦，寒山几度冰。因君思旧隐，云树渺层层。
答庞卯君见寄兼柬雷季传
作者：成鹫
朝代：明

借得青山小结庐，槿篱渐密客来疏。多情最是庞居士，远札难忘楚接舆。老去烟霞成痼疾，近从眠食识真如。凭君寄语同袍友，别后枯禅已废书。
答庞策斯兼柬冼厚光孝廉
作者：成鹫
朝代：明

鸡声断续鼓声咽，布被蒙头双耳热。飞蚊扑面蚤跳踉，四壁鸣虫尽饶舌。老夫半夜不曾眠，移床去就梅花月。旧梦不如新梦佳，起坐空斋书咄咄。庞君在世颇聪明，得得相寻微漏泄。夜来梦作赤梢鱼，受侮沙虫甘涸辙。须臾化作金翅鹏，撞破天根空月窟。鸴鸠斥鴳笑不休，遍界苍蝇自喧聒。梦中说梦不自知，真幻凭君为决别。前村更有冼孝廉，方便寄声如是说。莫怪痴人说梦多，当局者迷观者哲。
答张子白
作者：成鹫
朝代：明

独住非无谓，出门仍独行。何来天上客，偏有野人情。谷静闻莺早，官閒爱鹤清。不妨烟雨地，相过及晴明。桂棹木兰船，相将待济川。朝来风力便，北上锦帆悬。捩舵迂江路，迥樯问水田。猛然发清啸，声出四禅天。欲去更徘徊，维舟向晚开。别僧留白粲，归客踏苍苔。古道得如此，今人何有哉。微言难草草，相待隔年来。村童歌竹枝，吟得长官诗。白社思宗炳，黄金铸子期。河清容吏隐，山静与僧宜。中宿曾游处，归耕及此时。别路雪纷纷，远天多白云。好音须继响，无语亦相闻。雪曲追三叠，银钩仿八分。归吟劳远寄，开卷见鹅群。
答张子白·其一
作者：成鹫
朝代：明

独住非无谓，出门仍独行。何来天上客，偏有野人情。谷静闻莺早，官閒爱鹤清。不妨烟雨地，相过及晴明。
答张子白·其三
作者：成鹫
朝代：明

欲去更徘徊，维舟向晚开。别僧留白粲，归客踏苍苔。古道得如此，今人何有哉。微言难草草，相待隔年来。
答张子白·其二
作者：成鹫
朝代：明

桂棹木兰船，相将待济川。朝来风力便，北上锦帆悬。捩舵迂江路，迥樯问水田。猛然发清啸，声出四禅天。
答张子白·其五
作者：成鹫
朝代：明

别路雪纷纷，远天多白云。好音须继响，无语亦相闻。雪曲追三叠，银钩仿八分。归吟劳远寄，开卷见鹅群。
答张子白·其四
作者：成鹫
朝代：明

村童歌竹枝，吟得长官诗。白社思宗炳，黄金铸子期。河清容吏隐，山静与僧宜。中宿曾游处，归耕及此时。
答张子白来韵
作者：成鹫
朝代：明

东林争敢似南皮，一月烦君两寄诗。水浸田园生计拙，尘封笔砚报书迟。委心穷达能无事，极目云山有所思。九夏安居才及半，商量移棹待寻谁。积雨经旬怅滞霪，鼓钟林下自钦钦。频来好友怀中札，识得斯人物外心。梦到峡山无远近，居邻城市失高深。闻君笑我为诗癖，老病年来废苦吟。十家为甲五为邻，是处应难住懒人。行拄短筇扶病骨，去寻枯树息吟身。片云无意成舒卷，尺蠖宁知有屈伸。密约名山倍饥渴，黄梅时节便生津。别业初开许挂单，秋生乔樾试新寒。过桥三笑惭非远，吹笛一声如是桓。久静不妨行当住，安居自谓易偏难。相期世外为知己，青白凭君换眼看。满地清风满县花，城南城北尽桑麻。经年不下陈蕃榻，是处偏宜绮季家。风雨怀人吟蟋蟀，烟霞迟我渡艑艖。何时得便寻君去，閒却奚囊讲法华。山绕松门水绕溪，石房深洞老猿栖。寻思古寺多年别，回首孤峰万象低。香印半销无宿火，苔钱全没有留题。主人记得灵山否，世路多岐定不迷。
答张子白来韵
作者：成鹫
朝代：明

出现宰官身，不执宰官法。我爱张神君，群嚣静言压。皂盖林閒来，干旌江介插。盼睐及蓬蒿，光辉生带袷。笑我山泽臞，从来见闻狭。痼疾在烟霞，因君痛自劄。宇下田可耕，馀生愿编甲。
答张子白来韵·其一
作者：成鹫
朝代：明

东林争敢似南皮，一月烦君两寄诗。水浸田园生计拙，尘封笔砚报书迟。委心穷达能无事，极目云山有所思。九夏安居才及半，商量移棹待寻谁。
答张子白来韵·其三
作者：成鹫
朝代：明

十家为甲五为邻，是处应难住懒人。行拄短筇扶病骨，去寻枯树息吟身。片云无意成舒卷，尺蠖宁知有屈伸。密约名山倍饥渴，黄梅时节便生津。
答张子白来韵·其二
作者：成鹫
朝代：明

积雨经旬怅滞霪，鼓钟林下自钦钦。频来好友怀中札，识得斯人物外心。梦到峡山无远近，居邻城市失高深。闻君笑我为诗癖，老病年来废苦吟。
答张子白来韵·其五
作者：成鹫
朝代：明

满地清风满县花，城南城北尽桑麻。经年不下陈蕃榻，是处偏宜绮季家。风雨怀人吟蟋蟀，烟霞迟我渡艑艖。何时得便寻君去，閒却奚囊讲法华。
答张子白来韵·其六
作者：成鹫
朝代：明

山绕松门水绕溪，石房深洞老猿栖。寻思古寺多年别，回首孤峰万象低。香印半销无宿火，苔钱全没有留题。主人记得灵山否，世路多岐定不迷。
答张子白来韵·其四
作者：成鹫
朝代：明

别业初开许挂单，秋生乔樾试新寒。过桥三笑惭非远，吹笛一声如是桓。久静不妨行当住，安居自谓易偏难。相期世外为知己，青白凭君换眼看。
答张耀南来韵
作者：成鹫
朝代：明

面面蒹葭路不通，渔灯移傍佛灯中。迟君羊石三城月，老我鹅潭一夕风。去棹归帆无远近，淡烟疏雨入雷同。住来渐到忘言处，凭语真难举似公。
答徐琶洲来韵
作者：成鹫
朝代：明

我心渺无际，独向沧洲来。隐几舒双睫，坳堂覆一杯。美人隔江水，野径生莓苔。珍重池上约，莲花谁为开。
答愿海师
作者：成鹫
朝代：明

见面不见心，同堂异胡越。见心不见面，闭门车合辙。心面两相看，笑倒长天月。当年朱氏子，伟哉信人杰。跃跃矿中金，谓与泥沙别。一遇紫霄翁，点金作顽铁。摩挲成慧刀，霜锷无全缺。杀佛不杀人，取心不取法。持此下山来，盲龟逢跛鳖。露刃笑相迎，问我何言说。我亦无可言，我亦无可说。山中茅半间，床头衣百结。出山乞食归，入山还洗钵。此外无馀事，请君牢结舌。
答报资旷老人见寄来韵
作者：成鹫
朝代：明

闹市穷山两不宜，水边林下且随时。孤松过午亭阴转，顽石当门捷径移。乌兔盈亏忙里失，鱼龙潜跃静中知。大鹏飞上阎浮树，应笑鹪鹩老一枝。出世难兼入世宜，别山长忆住山时。潮因风力声偏壮，月逐舟行影不移。往事每逢前辈说，此心惟许大人知。他年得侍巾瓶去，堂下宁辞为折枝。境静人閒性所宜，住来遑问此何时。江山烟雨归名邈，今古晴阴互转移。兔径拓开迟客至，象王行处少人知。无情也解通消息，荔子先红向北枝。却缘懒惰得便宜，凿枘方圜不合时。心在蒲团无去住，身随茅屋任迁移。名山路近终须到，枯木花开未可知。天地喻来齐一指，何妨容我作骈枝。
答报资旷老人见寄来韵·其一
作者：成鹫
朝代：明

闹市穷山两不宜，水边林下且随时。孤松过午亭阴转，顽石当门捷径移。乌兔盈亏忙里失，鱼龙潜跃静中知。大鹏飞上阎浮树，应笑鹪鹩老一枝。
答报资旷老人见寄来韵·其三
作者：成鹫
朝代：明

境静人閒性所宜，住来遑问此何时。江山烟雨归名邈，今古晴阴互转移。兔径拓开迟客至，象王行处少人知。无情也解通消息，荔子先红向北枝。
答报资旷老人见寄来韵·其二
作者：成鹫
朝代：明

出世难兼入世宜，别山长忆住山时。潮因风力声偏壮，月逐舟行影不移。往事每逢前辈说，此心惟许大人知。他年得侍巾瓶去，堂下宁辞为折枝。
答报资旷老人见寄来韵·其四
作者：成鹫
朝代：明

却缘懒惰得便宜，凿枘方圜不合时。心在蒲团无去住，身随茅屋任迁移。名山路近终须到，枯木花开未可知。天地喻来齐一指，何妨容我作骈枝。
答李斗山明府冬日京邸见寄来韵
作者：成鹫
朝代：明

一九还二九，相逢不出手。多谢意中人，寄书方外友。日暮无好怀，抚景惭衰朽。卧雪忽经春，东风起杨柳。遥遥怀古欢，澹澹如玄酒。名心即道心，无拒亦无受。至道予所思，荣名君自有。大业戒速成，保之为可久。
答李明府礼山见过韵
作者：成鹫
朝代：明

久向连山宰，清风迥出尘。舞干苗可格，振铎欲还淳。夙契神交远，今来道味亲。寻僧閒半日，留客话清晨。野果聊将供，茶经欠讨论。疏慵难恕己，豁略在当人。归咏贻新句，开缄拜下陈。思君似明月，冰影接霜筠。
答李素公广文来韵
作者：成鹫
朝代：明

郑虔官罢绿尊开，未免攒眉入社来。日送飞鸿天以外，心期野鹤水之隈。宦情寂莫歌丛桂，世味酸辛问大梅。早晚抽身好归去，儿孙争笑背如台。
答杨式公
作者：成鹫
朝代：明

红尘紫陌偶相期，蹑屐登龙快所思。山径有云归路晚，市门斜日下楼迟。漫劳轩盖遥相问，暂寄茅堂只在兹。他日幽栖还有计，千峰平处一峰奇。
答杨鬯侯
作者：成鹫
朝代：明

偶识珠江老，吟诗一送行。有人旁著眼，于我独深情。古寺高歌入，真风出袖清。冰壶贮秋月，相对总虚明。脉脉临江浒，朝朝见逝川。懒腰三篾束，慧命一丝悬。病鹤投深树，羸牛耕瘠田。劳君指生计，春近大寒天。花径久不埽，蓬门今始开。自从来此地，门径积层苔。老病已如此，先生何壮哉。相逢忘主客，何处是归来。持戒非因律，逃禅未废诗。言前无可荐，悟后与君期。省事翻添设，多閒失便宜。二禺凭寄语，迟我耦耕时。孤舟载孤月，行客逐行云。真籁寂还寂，斯人闻未闻。诗篇酬唱得，语默主宾分。应念空山里，归猿独恋群。
答杨鬯侯·其一
作者：成鹫
朝代：明

偶识珠江老，吟诗一送行。有人旁著眼，于我独深情。古寺高歌入，真风出袖清。冰壶贮秋月，相对总虚明。
答杨鬯侯·其三
作者：成鹫
朝代：明

花径久不埽，蓬门今始开。自从来此地，门径积层苔。老病已如此，先生何壮哉。相逢忘主客，何处是归来。
答杨鬯侯·其二
作者：成鹫
朝代：明

脉脉临江浒，朝朝见逝川。懒腰三篾束，慧命一丝悬。病鹤投深树，羸牛耕瘠田。劳君指生计，春近大寒天。
答杨鬯侯·其五
作者：成鹫
朝代：明

孤舟载孤月，行客逐行云。真籁寂还寂，斯人闻未闻。诗篇酬唱得，语默主宾分。应念空山里，归猿独恋群。
答杨鬯侯·其四
作者：成鹫
朝代：明

持戒非因律，逃禅未废诗。言前无可荐，悟后与君期。省事翻添设，多閒失便宜。二禺凭寄语，迟我耦耕时。
答杨鬯侯用前韵
作者：成鹫
朝代：明

有手不拈花，有口不说法。睡起日三竿，茅茨雪低压。高人入我庐，奇峰倚天插。赠我貂襜褕，报之弊单袷。鹏奋天池宽，蛙忘井泉狭。请从中宿游，往来互针劄。寄语选官场，青山拟黄甲。
答梁南樵过寺见赠韵二首
作者：成鹫
朝代：明

一帆春雨一篙烟，门外何人泊画船。得句吟来欢喜地，随风飞上净居天。颠张狂李非关酒，瘦贾寒郊总是禅。江北江南无可问，待君携手问南泉。春入空林澹也浓，野花开遍一重重。梦回老鹤啄寒磬，坐久驱乌鸣午钟。客至罢琴悬向壁，篱疏移竹补将松。因君过我闻清论，明月入怀云荡胸。
答梁南樵过寺见赠韵二首·其一
作者：成鹫
朝代：明

一帆春雨一篙烟，门外何人泊画船。得句吟来欢喜地，随风飞上净居天。颠张狂李非关酒，瘦贾寒郊总是禅。江北江南无可问，待君携手问南泉。
答梁南樵过寺见赠韵二首·其二
作者：成鹫
朝代：明

春入空林澹也浓，野花开遍一重重。梦回老鹤啄寒磬，坐久驱乌鸣午钟。客至罢琴悬向壁，篱疏移竹补将松。因君过我闻清论，明月入怀云荡胸。
答梁安道来韵
作者：成鹫
朝代：明

破院初来僧未閒，茅堂添结两三间。云容借住无宾主，鸥本忘机任往还。长揖朱门归矮屋，高悬青眼在深山。悠悠世路谁知者，莫怪逢君便解颜。
答梁弋云见过韵
作者：成鹫
朝代：明

不于城市见，乃在水云边。我欲狂歌去，君来且驻船。雾深知豹变，泽媚识珠圆。珍重闻诗者，阳春莫浪传。
答洗厚光来韵
作者：成鹫
朝代：明

十日柴门九不开，红尘飞过又黄埃。无心暂住何曾住，有约能来及早来。留客晚添煨芋火，怀人频上钓鱼台。世间不少攒眉者，惟许先生去复回。
答罗萝石见过韵
作者：成鹫
朝代：明

门径久不埽，何人问懒禅。来寻烟雨寺，高咏泬寥天。古调对流水，清谈如涌泉。野情信狂简，于尔独缠绵。
答萧明经邻翼见赠
作者：成鹫
朝代：明

古木新篁共一林，草堂如在碧山岑。过桥送客无宾主，隔水看云有浅深。露柱日中停昼影，风琴寒定失清音。城中好友曾知否，寂寞生涯为许寻。
答袁崙山来韵
作者：成鹫
朝代：明

久别何堪老景侵，月明池馆忆追寻。梅开已爽中秋约，菊绽犹存晚节心。云欲御风閒出岫，鸟如卧雪静依林。故人未到书先到，洒埽寒斋待苦吟。
答西粤冯作鹏来韵
作者：成鹫
朝代：明

壮游衰病各离居，旧约寻思一半虚。去国声名夸肸蚃，入山滋味类泔鱼。槐花閒却三秋半，菊蕊忙于九月初。我未心空君未第，相思莫讶梦来疏。
答谢邺门
作者：成鹫
朝代：明

谢君于我称父执，贱子今年过四十。昨日别君穗城下，短鬓参差冠岌岌。今朝相见秋风里，兀突山僧拥高笠。本来面目看未真，须臾大笑转成泣。大笑空尔为，仲尼弟子称阇黎。涕泣勿复道，山上蓼莪山下草。君亲未报惭万一，仰首高天看白日。白日天上转，浮云眼中变。自悔平生识字多，祇能读书不读典。一朝蹴踏虚空碎，法王与我开方便。为报东山莫鸣鼓，山僧有心良独苦。学道无成成亦老，此身在世知无补。
答连山李礼山明府见寄
作者：成鹫
朝代：明

美人为政心如水，百尺澄潭清彻底。洪纤灵蠢总包荒，游泳潜沦胥托体。阳春有脚不留行，大道为公无彼此。邃初槃瓠长儿孙，伏莽负嵎均赤子。自从单父静鸣弦，猺獠苗蛮争侧耳。八排六峒风气开，昔时顽梗今廉耻。罢琴隐几看青山，宦情摄入诗情里。目送蜚鸿远兴生，一路吟诗赴郡城。秋风过我松寮下，话别林间片月明。重来有约理归棹，公事曾迂几日程。挂帆夜渡珠江浦，海潮有信风无情。我时西望发长啸，几欲寄书迟雁征。腊尽冰消春水长，烟雨濛濛荡双桨。何来远札款荆扉，拂袖清风快幽赏。开缄三复一沉吟，劳君千里虚提奖。自笑不如鲁仲连，坐看东海成桑田。天下车书归正统，借地开池种白莲。自笑不如夷与叔，普天何地非周粟。北俱卢洲长粳米，饱食无瞋亦无欲。自笑不如缠涧民，怀沙未是解空人。一片蒲团趺两膝，寂莫东风过耳轮。置书怀袖中，奚啻什袭珍。索居非所惜，古处通精神。山中莫问松年纪，惟问桃花几度春。
答郭殿邦见过韵
作者：成鹫
朝代：明

犬吠知有客，客从何处来。我心似柴栅，相见一为开。索句吟幽砌，看花上古台。东篱秋意尽，留兴待寻梅。
答郯城明府家二兄蒙章
作者：成鹫
朝代：明

老年兄弟久离居，物外衰慵近不如。马齿渐加牙齿落，道情偏密世情疏。胸中只有难成事，袖里长怀未报书。我未参方君滞宦，不堪回首赋归与。
答霍鼎洲来韵
作者：成鹫
朝代：明

为爱潮声与枕连，移居恰好近江天。何人垂钓得双鲤，有客维舟烹小鲜。远札忽从鱼腹见，新诗先订虎溪缘。群公要识寒山否，乞食狂歌处处禅。
答韩纬五来韵
作者：成鹫
朝代：明

长夏读佳句，冷然冰雪寒。轻车驰峻阪，孤棹下危滩。自得风人旨，何须作者坛。有怀待君语，相见语应难。
答顿惺师韵
作者：成鹫
朝代：明

我爱此山久，来时秋已冬。閒身如病鹤，清影寄寒松。磊磊涧中石，遥遥天际峰。相看云水意，何日信孤筇。
答高裕公邑佐见寄韵
作者：成鹫
朝代：明

隔水遥相见，清风若许长。全凭诗酒力，消遣簿书忙。大雅崇昭代，新声薄晚唐。野人扣牛角，为尔和康浪。
紫白茄
作者：成鹫
朝代：明
体裁：诗

紫岂夺朱，白可受采。并蒂连花，犍椎相会。
约慧朗师筑室池上为终老计
作者：成鹫
朝代：明

冷淡门头锦绣堆，银山铁壁势崔嵬。结成茅屋从师住，留得荷香待我来。不定海珠明似月，无声石鼓响如雷。临岐指点经行处，牢锁重关未许开。
经旧战场望海怀泰山道士
作者：成鹫
朝代：明

高凉兵后见荒榛，赵璧犹存汉帜新。东海蹈来秦自帝，扶馀归去国无人。丹须久伏胎方圣，龙在能藏用乃神。欲向蓬山寻旧隐，天风吹路暗征尘。
续西园咏木芙蓉后十五韵
作者：成鹫
朝代：明

自断荣枯休问天，看朱成碧总非然。繁华落尽秋风里，陆地花开又一年。弱叶柔柯覆板桥，涉江不用买兰桡。秋光过眼成朝暮，几度新花换旧条。白鸟低飞定露巢，赪霞高罥缀霜梢。野塘秋色如春色，摇落犹堪作解嘲。艳质由来不易牢，藕房零露委寒皋。孤标独立群芳外，相伴幽人读楚骚。溪上看花能几何，红颜回首白头多。儿童争唱莲花落，招得芗魂过别柯。一度秋风一度花，疏篱隔水有渔家。老人独坐倚芳树，溪月和烟笼绛纱。叶并秋葵怯早霜，花兼朝槿度斜阳。与君相去溪南北，红蓼苍葭各一方。晓露光团白玉京，夕阳红沁赤霞城。蹉跎一日成今昔，惆怅花前落叶声。榴火当轩暑气蒸，梅花开日又坚冰。四时最好凉秋节，几树幽花伴一僧。携手相期共入林，百花丛里见秋心。孤芳静与清流合，影入澄潭何处寻。木未幽香近小楼，微风吹入始知秋。横塘一派烟如碧，惟许閒人尽日留。若木扶疏绕一亭，低枝临水水泠泠。花边茗椀迟佳客，不信人间有醉醒。海燕归飞雁欲南，芙蓉开日正秋三。花间恰好斜通径，林下偏宜小结庵。绿叶丹葩接短檐，西风如剪月纤纤。溪翁独住秋花里，斗帐新凉睡正甜。溪光斜日两相涵，清影和香上客衫。我即莲花花即我，水仙何用笑山凡。
续西园咏木芙蓉后十五韵·其一
作者：成鹫
朝代：明

自断荣枯休问天，看朱成碧总非然。繁华落尽秋风里，陆地花开又一年。
续西园咏木芙蓉后十五韵·其七
作者：成鹫
朝代：明

叶并秋葵怯早霜，花兼朝槿度斜阳。与君相去溪南北，红蓼苍葭各一方。
续西园咏木芙蓉后十五韵·其三
作者：成鹫
朝代：明

白鸟低飞定露巢，赪霞高罥缀霜梢。野塘秋色如春色，摇落犹堪作解嘲。
续西园咏木芙蓉后十五韵·其九
作者：成鹫
朝代：明

榴火当轩暑气蒸，梅花开日又坚冰。四时最好凉秋节，几树幽花伴一僧。
续西园咏木芙蓉后十五韵·其二
作者：成鹫
朝代：明

弱叶柔柯覆板桥，涉江不用买兰桡。秋光过眼成朝暮，几度新花换旧条。
续西园咏木芙蓉后十五韵·其五
作者：成鹫
朝代：明

溪上看花能几何，红颜回首白头多。儿童争唱莲花落，招得芗魂过别柯。
续西园咏木芙蓉后十五韵·其八
作者：成鹫
朝代：明

晓露光团白玉京，夕阳红沁赤霞城。蹉跎一日成今昔，惆怅花前落叶声。
续西园咏木芙蓉后十五韵·其六
作者：成鹫
朝代：明

一度秋风一度花，疏篱隔水有渔家。老人独坐倚芳树，溪月和烟笼绛纱。
续西园咏木芙蓉后十五韵·其十
作者：成鹫
朝代：明

携手相期共入林，百花丛里见秋心。孤芳静与清流合，影入澄潭何处寻。
续西园咏木芙蓉后十五韵·其十一
作者：成鹫
朝代：明

木未幽香近小楼，微风吹入始知秋。横塘一派烟如碧，惟许閒人尽日留。
续西园咏木芙蓉后十五韵·其十三
作者：成鹫
朝代：明

海燕归飞雁欲南，芙蓉开日正秋三。花间恰好斜通径，林下偏宜小结庵。
续西园咏木芙蓉后十五韵·其十二
作者：成鹫
朝代：明

若木扶疏绕一亭，低枝临水水泠泠。花边茗椀迟佳客，不信人间有醉醒。
续西园咏木芙蓉后十五韵·其十二
作者：成鹫
朝代：明
体裁：七言绝句

若木扶疏绕一亭，低枝临水水泠泠。花边茗碗迟佳客，不信人间有醉醒。
续西园咏木芙蓉后十五韵·其十五
作者：成鹫
朝代：明

溪光斜日两相涵，清影和香上客衫。我即莲花花即我，水仙何用笑山凡。
续西园咏木芙蓉后十五韵·其十四
作者：成鹫
朝代：明

绿叶丹葩接短檐，西风如剪月纤纤。溪翁独住秋花里，斗帐新凉睡正甜。
续西园咏木芙蓉后十五韵·其四
作者：成鹫
朝代：明

艳质由来不易牢，藕房零露委寒皋。孤标独立群芳外，相伴幽人读楚骚。
缀钵
作者：成鹫
朝代：明

拾将瓦砾作黄金，补缀方知用意深。一曲无弦人不会，为君漆过断纹琴。
缪西泠失意还山以诗见寄赋答
作者：成鹫
朝代：明

偶然乘兴往，兴尽便当归。云鹤有奇翼，碧天无定飞。故人悬宿诺，前路愿多违。明日期君去，孤峰一振衣。
缪西泠雨中见寄用韵赋答
作者：成鹫
朝代：明

柴门连日雨，且得暂时关。风入如无树，云来不碍山。隔城通一水，为屋各三间。好句劳相寄，于君见一斑。
罗母祝辞
作者：成鹫
朝代：明

笙歌满室宾满堂，锦绣纂组玄以黄。嘉肴旨酒充圆方，母寿子贵悦且康。丰功伟烈为显扬，黄麻墨敕天语香。斓斑朱紫纷趋跄，云礽簪笏随鹓行。世人慕此中若狂，一拜一祝一举觞。众口共舌如鼓簧，阿母大笑不肯当。贱子历位陈荒唐，四座听者胥望洋。三閒茆屋半亩桑，日暮蚕绩朝提筐。黄齑赤米亲烹湘，青松白石岁月长。子孙贤圣母体强，男婚女嫁乐未央。人生得此匪寻常，请为母歌歌无疆。愿母寿，齐三光，令子秉德如圭璋。三公不易宁韫藏，阿母闻歌出中房。为我饮酒浮巨觥，举手揖客听无忘，此子出言言有章。
罗浮山三十咏
作者：成鹫
朝代：明

閒身初住铁桥东，回忆家山事事同。就树选藤增健仆，入林逢药慰衰翁。峰高岂碍当中日，谷静常来正面风。谁信岭云犹可赠，不堪持赠但长空。洞门不掩有云封，土面灰头学老农。野菜盈筐因长笋，枯柴充担为怜松。地炉自种经旬火，水碓长留隔宿舂。莫道此间寡邻并，午斋风送远山钟。安居原不涉思惟，莫道吾宗也大奇。夙习未能遵世谛，虚名偏喜少人知。水边黄叶随流去，树里青山背日移。拾得一枝无孔笛，前人吹破不堪吹。年来得力是忘机，物外孤心渐入微。虫惜清声终夜语，鸟因昭质榜林飞。凭他风雨能侵席，到处晴阴不掩扉。半角好山谁作主，自怜临老始知归。宿雨初晴策短藜，看云行到乱峰西。眼前图画无人绘，皮里诗囊且自携。果熟静观连蒂落，松高曾记与眉齐。分明一簇香风过，开遍山楂又木樨。六时禅诵又斜曛，童子烧香礼愿文。向晚也须迟掩户，前峰犹有未归云。岩猿宿树仍留果，社鼠依山亦断荤。莫怪痴心爱狂黠，相逢尽道不如君。清晨客至暮方还，问我何心住此间。在世但知聊寄迹，旁人都说是居山。近嫌路有樵人识，渐觉门须侍子关。他日与君相见处，断崖移屋不堪攀。云头雨足楚姓腰，特地奇峰出汉霄。微路暗通行石腠，把茅牢结凭松寮。灶边泉号孤僧井，屋角田供一岁瓢。个是老夫归宿处，时人惊弃幸相招。终朝役役叹吾曹，络马穿牛共一牢。野茧结成空自缚，文蛾飞去不堪缫。重楼变幻随孤蜃，大地浮沉仗六鳌。何处藏身没踪迹，华亭船子自家操。一日能閒一日过，山中幽事岂须多。风前众窍呈庄籁，月下群猴学楚歌。土掬丹炉泥破灶，叶收仙篆补残蓑。外边凭语应难信，曾记儿时讶橐驼。大地全安曲录床，尚馀閒隙置皮囊。三间破屋难留客，一个孤僧亦过堂。纳得须弥无芥子，持来赝药有真方。闭门刈取庭除草，归去炉头较短长。昨夜灯前细雨声，晓来林鸟报新晴。日乘风势排窗入，云写山光对枕横。莲房未落兼花供，芋屋初开带叶烹。二六时中且如此，明朝依旧可怜生。飞云天半碧层层，万仞孤峰不易登。行遇断崖看撒手，去当无路莫牵藤。一茎细草皆成药，方寸閒田可住僧。多少懦顽难到处，程途终日问南能。经旬铜片一开奁，静处窥形敢自嫌。任运去留今面目，因人颦笑旧须髯。山风浩浩云归岫，天宇澄澄月到帘。独往独来还独语，我生何幸老穷檐。
罗浮山三十咏·其一
作者：成鹫
朝代：明

閒身初住铁桥东，回忆家山事事同。就树选藤增健仆，入林逢药慰衰翁。峰高岂碍当中日，谷静常来正面风。谁信岭云犹可赠，不堪持赠但长空。
罗浮山三十咏·其七
作者：成鹫
朝代：明

清晨客至暮方还，问我何心住此间。在世但知聊寄迹，旁人都说是居山。近嫌路有樵人识，渐觉门须侍子关。他日与君相见处，断崖移屋不堪攀。
罗浮山三十咏·其三
作者：成鹫
朝代：明

安居原不涉思惟，莫道吾宗也大奇。夙习未能遵世谛，虚名偏喜少人知。水边黄叶随流去，树里青山背日移。拾得一枝无孔笛，前人吹破不堪吹。
罗浮山三十咏·其九
作者：成鹫
朝代：明

终朝役役叹吾曹，络马穿牛共一牢。野茧结成空自缚，文蛾飞去不堪缫。重楼变幻随孤蜃，大地浮沉仗六鳌。何处藏身没踪迹，华亭船子自家操。
罗浮山三十咏·其二
作者：成鹫
朝代：明

洞门不掩有云封，土面灰头学老农。野菜盈筐因长笋，枯柴充担为怜松。地炉自种经旬火，水碓长留隔宿舂。莫道此间寡邻并，午斋风送远山钟。
罗浮山三十咏·其五
作者：成鹫
朝代：明

宿雨初晴策短藜，看云行到乱峰西。眼前图画无人绘，皮里诗囊且自携。果熟静观连蒂落，松高曾记与眉齐。分明一簇香风过，开遍山楂又木樨。
罗浮山三十咏·其八
作者：成鹫
朝代：明

云头雨足楚姓腰，特地奇峰出汉霄。微路暗通行石腠，把茅牢结凭松寮。灶边泉号孤僧井，屋角田供一岁瓢。个是老夫归宿处，时人惊弃幸相招。
罗浮山三十咏·其六
作者：成鹫
朝代：明

六时禅诵又斜曛，童子烧香礼愿文。向晚也须迟掩户，前峰犹有未归云。岩猿宿树仍留果，社鼠依山亦断荤。莫怪痴心爱狂黠，相逢尽道不如君。
罗浮山三十咏·其十
作者：成鹫
朝代：明

一日能閒一日过，山中幽事岂须多。风前众窍呈庄籁，月下群猴学楚歌。土掬丹炉泥破灶，叶收仙篆补残蓑。外边凭语应难信，曾记儿时讶橐驼。
罗浮山三十咏·其十一
作者：成鹫
朝代：明

大地全安曲录床，尚馀閒隙置皮囊。三间破屋难留客，一个孤僧亦过堂。纳得须弥无芥子，持来赝药有真方。闭门刈取庭除草，归去炉头较短长。
罗浮山三十咏·其十三
作者：成鹫
朝代：明

飞云天半碧层层，万仞孤峰不易登。行遇断崖看撒手，去当无路莫牵藤。一茎细草皆成药，方寸閒田可住僧。多少懦顽难到处，程途终日问南能。
罗浮山三十咏·其十二
作者：成鹫
朝代：明

昨夜灯前细雨声，晓来林鸟报新晴。日乘风势排窗入，云写山光对枕横。莲房未落兼花供，芋屋初开带叶烹。二六时中且如此，明朝依旧可怜生。
罗浮山三十咏·其十四
作者：成鹫
朝代：明

经旬铜片一开奁，静处窥形敢自嫌。任运去留今面目，因人颦笑旧须髯。山风浩浩云归岫，天宇澄澄月到帘。独往独来还独语，我生何幸老穷檐。
罗浮山三十咏·其四
作者：成鹫
朝代：明

年来得力是忘机，物外孤心渐入微。虫惜清声终夜语，鸟因昭质榜林飞。凭他风雨能侵席，到处晴阴不掩扉。半角好山谁作主，自怜临老始知归。
罗浮山过访值予远游留诗而去既归复来出荷锄图索题用韵赋赠
作者：成鹫
朝代：明

昨日别东林，客来烟雨深。主人不可见，谁见主人心。独鹤云中语，枯桐弦外音。遥情当良觌，秋水碧千寻。吾志在山水，君心无去来。重来秋未晚，相对菊初开。人写荷锄影，僧閒带月回。何曾有离合，萍梗亦浮杯。
罗浮山过访值予远游留诗而去既归复来出荷锄图索题用韵赋赠·其一
作者：成鹫
朝代：明

昨日别东林，客来烟雨深。主人不可见，谁见主人心。独鹤云中语，枯桐弦外音。遥情当良觌，秋水碧千寻。
罗浮山过访值予远游留诗而去既归复来出荷锄图索题用韵赋赠·其二
作者：成鹫
朝代：明

吾志在山水，君心无去来。重来秋未晚，相对菊初开。人写荷锄影，僧閒带月回。何曾有离合，萍梗亦浮杯。
罗浮采药歌
作者：成鹫
朝代：明

朱明老仙能辟谷，日饭胡麻茹黄独。轻身直上铁桥行，踏破飞云云在足。四百峰头种紫芝，千寻涧底菖蒲绿。药名药品皆离奇，神农本草那得知。温凉燥湿各有以，雷公炮制空复为。相逢一一为予说，予心半信还半疑。老仙大笑导予去，指点深山最深处。随取随有却随无，杀人活人不知数。倾筐不盈盈便归，归时忘却来时路。
罗隐溪
作者：成鹫
朝代：明

钱塘江上古先生，姓字传来水亦清。漫向此中寻旧隐，世间多半是虚名。
署中赠周季鹰刘山铭
作者：成鹫
朝代：明

罢弹冯煖铗，言伴净名禅。真宰互相答，大虚中寂然。醇醪推大雅，藜火绍前贤。许我成三笑，相逢何处边。
翠林元旦
作者：成鹫
朝代：明

云里开门四望低，早莺啼遍乱峰西。远钟出郭仍归寺，宿雨添泉尽赴溪。心树渐枯同古桂，鬓花潜长逐新荑。春来莫道无筋力，一日还应灌百畦。
翠林除夕即事
作者：成鹫
朝代：明

推倒虞渊赤羽鸟，晚堂钟鼓报年徂。村童爝竹惊憨犬，野鼠偷灯嫁小姑。寒绽水田三尺线，坐深檐雨一团蒲。山中自了无庚甲，夜夜胡床火满炉。去腊郡斋今野寺，半生萍梗似蘧庐。住山未觉寒将尽，为客方知岁易除。野老索偿文字债，乡僧劝习佛陀书。明年得遂投閒计，土面灰头学运锄。
翠林除夕即事·其一
作者：成鹫
朝代：明

推倒虞渊赤羽鸟，晚堂钟鼓报年徂。村童爝竹惊憨犬，野鼠偷灯嫁小姑。寒绽水田三尺线，坐深檐雨一团蒲。山中自了无庚甲，夜夜胡床火满炉。
翠林除夕即事·其二
作者：成鹫
朝代：明

去腊郡斋今野寺，半生萍梗似蘧庐。住山未觉寒将尽，为客方知岁易除。野老索偿文字债，乡僧劝习佛陀书。明年得遂投閒计，土面灰头学运锄。
老人石
作者：成鹫
朝代：明

坚性何妨高处蹲，閒身归去总无村。风云月露酿元气，草木昆虫依本根。大地几回成昼夜，诸峰相见即儿孙。当时曾笑生公石，不点顽头更囫囵。
老僧提唱
作者：成鹫
朝代：明

不愿百二如赵州，八十行脚心未休。不愿千岁如宝掌，沧桑阅尽增惆怅。但须一念到万年，何用三登还九上。忆昔当初脱白时，眼空三界无龙象。光阴强半易蹉跎，烟水百城空莽宕。自从身入老人场，壮志潜销气凋丧。两条寒涕镇垂膺，一緉芒鞋输少壮。徒行一步当十步，岭长百丈如千丈。青蔬赤饭栗棘蓬，藜羹茗饮桃花浪。只愁信施己难消，拚此身心作回向。百八菩提如意珠，六字洪名无尽藏。店远村遥未抵家，水尽山穷须谛当。钟初鸣，鸡再唱。殷勤借问老同参，百尺竿头谁向上。
耳聋
作者：成鹫
朝代：明

从前消息愧多闻，一笑相逢岂足云。大麓风雷随帝子，严营鼙鼓卧将军。物齐蜩翼冥天籁，渊处鲵桓见地文。昨夜秋声何处所，晓看红树叶纷纷。
腰石
作者：成鹫
朝代：明

微时故剑不妨求，出匣犹存旧蒯缑。莫与铅刀同钝置，当年凭尔觅封侯。
腰石书壁颂
作者：成鹫
朝代：明

槽厂佣舂惯躲跟，点头顽石要相烦。本来解道原无物，却羡人添壁上痕。
腰石歌
作者：成鹫
朝代：明

圣贤现作凡夫身，獦獠岂是寻常人。本来面目不增减，皮肉骨髓非所论。有时量等须弥卢，有时摄入邻虚尘。力绵体弱志不小，耸肩竖脊能负薪。朝朝荷担入城去，道旁侧耳闻经句。应无所住生其心，分明识得黄梅路。槽厂无人独任春，碓嘴花开知落处。夜半三更衣锦回，西天衣钵今南来。米熟犹存坠腰石，相将携手出黄梅。当时凿破混沌窍，麻绳紧系顽垒堆。贼人赶趁猎人养，万苦千辛不肯放。留在南华老方丈，要与儿孙为榜样。儿孙得此多倚仗，安坐端居需供养。前人已化空遗踪，后厨有米无人舂。我来问讯一稽首，摩挲拂拭尘埃蒙。絜之一肘侧五指，长短广狭依稀同。外边方直刓圭角，中间内附如张弓。我腰量与祖腰似，石重石轻何彼此。试将故物横在腰，想到黄梅更舂米。于今舂米岂无人，为法忘躯能有几。精粗生熟不自知，妄想壁閒书半偈。堂上人随堂下痴，野干唤作金毛狮。冬瓜印子大如粟，面门印破矜希奇。真龙活象匿山泽，蝇屯蚁附相师资。二时粥饭虚信施，不辨精凿还糠秕。石兮石兮，吾将与汝觅方便，还山有路无人见。置身物外任点头，一笑相逢须自荐。荐不荐，炼石补天天也穿，砥柱中流流不变。何如侧作枕头眠，庑下佣舂非所羡。
自春迄夏抱疴东林承豫章熊剑文惠药得差赋此致谢兼送其行
作者：成鹫
朝代：明

医王用药如用兵，多多益善还益精。先生得此作良相，岭南岭北咸知名。一壶高挂门如市，闹中静注轩岐经。雷公炮制得真诀，坎离既济丹初成。大丹皎皎如秋月，小丹熠熠如流星。青囊药裹留不住，光芒飞出香山城。香山城外东林叟，闻人说项心怦怦。一朝奇穷得奇病，闭门忍痛声咿嘤。医王过我良不偶，恍有神物通精灵。刀圭入口生羽翼，相将御风归太清。先生劝我且住世，假我大药希遐龄。金匮神剂益气饮，药炉旦夕蚯蚓鸣。参苓持赠不足惜，一诺为重千金轻。沉疴两月如隔世，艰难万死方一生。自笑小乘衰相具，致累大人囊橐倾。投桃报李非所喻，天荒地老难为情。忆昔东林开社日，主宾相得如胶青。蹉跎十戴老将至，溪上不闻三笑声。两年病苦同寒食，十日霖雨天冥冥。冷烟不绩香厨火，孤影独对虚堂灯。儿童菜色不忍见，病夫骨立中屏营。笑谓儿曹且安隐，老夫病起初学行。行将走遍四天下，纵横八极如掌平。熊先生，熊先生，四海之内皆弟兄。君如天上风，我作水中萍。天风披拂无远迩，萍水聚散何时停。愿得杏林兰若长相近，吾道不患无居亭。
自笑
作者：成鹫
朝代：明

红尘白发两销磨，抚景悲凉笑复歌。学道因循焚砚晚，著书惭愧鬻文多。菜佣日减长门价，风伯时扬业海波。旧隐欲归归未得，馀生无计补蹉跎。
自英利抵徐闻一径迂回延袤百里万木蓊蔚百卉错绣身入其中如处翠幕从林隙见日已及亭午道俗殊情匪欣则怖古称仙源辽邈人境隔绝武陵之后未曾有也诗以纪胜
作者：成鹫
朝代：明

二时天气异寒温，百里人烟隔晓昏。涧底转雷车错毂，林端见日叶归根。兰侵蔓草香偏满，藤冒高柯子并繁。可惜桃花鸡犬地，一通人境失仙源。
至下城赠庞卯君
作者：成鹫
朝代：明

今来见面胜闻名，不枉泷西十日程。得与王生初结袜，却教任子独沾缨。玄谈每喜当前席，生计悬知在下城。但得半间茅屋住，荷锄言就鹿门耕。
至日
作者：成鹫
朝代：明

眼边斜日下高舂，又放閒人过一冬。笑倚梅花搔白发，懒吹葭管候黄钟。药苗带雪抽新笋，鹤势冲寒唳远峰。大地阳回人未觉，闭门空老最高松。
舍利浮图纪异呈邑明府姚齐州
作者：成鹫
朝代：明

朱明洞天明月寺，僧有远公作佛事。范金铸塔通幽明，供养如来真舍利。十方诸佛现全身，八部天龙分侍卫。九环宝顶无量光，四句伽陀最深义。紫檀刻作须弥座，金相玉质殊坚致。有时黑月放光明，有时白日生云气。凡夫肉眼浑等閒，开士灵心契神异。秋风擎出杂华林，寄向宝光无佛地。远公杖策入罗浮，空留宝塔陵高秋。塔高一尺魔一丈，虚堂雀鼠鸣啾啾。钟前鼓后走胠箧，神光匿影随东流。明灯礼佛失舍利，人天怅惘僧悲愁。韦驮大士擎宝柱，兀立不肯回双眸。老僧领众日祈祷，鸡鸣人定声不休。尊天乃起运神力，澄汰恶浊成清浏。幺么褫魄自皈命，入门稽颡轮愆尤。宰官现身发悲悯，赖有慈父姚齐州。饥寒切身失廉耻，罪虽可惩情可周。殷勤提奖出首实，塔光返照莲池头。片言折狱出郊去，手持綵棒鞭春牛。春牛白，春牛黑，昨朝角触今犁轭。春牛肥，春牛瘠，昔日咆哮今稼穑。放下綵鞭一事无，弹琴隐几看春色。
舟中作
作者：成鹫
朝代：明

閒身能得几时閒，行遍千峰好闭关。孤棹偶来重渡海，片云何处不逢山。鸥迎野客忘宾主，鹤过长空纵往还。惭愧同舟枉相问，老僧何事到人间。
舟中和张子白
作者：成鹫
朝代：明

名山有约晚思归，动处何曾与静违。暂宿仙槎甜鹤梦，偶随星使别渔矶。锦帆挂月潮初上，红树临风叶半飞。李郭同舟吾岂敢，不妨云水有光辉。波光人影两摇摇，竹缆牵云过断桥。海气涳濛双塔迥，岸容点缀数花娇。襟期共洗临清驶，眼界全空在泬寥。枕畔南华经一卷，起看秋水到逍遥。舟居不信有閒忙，细雨轻风过小塘。但见千江印明月，不须四大作禅床。片云西去疑无路，一雁南来觉有霜。莫笑转蓬归未得，请看寥廓已高翔。随人俯仰与天游，疏放宁知礼数稠。梦到市朝增愧悔，出逢泉石足淹留。不知何处空诸有，所谓伊人在十洲。寄语登瀛老词客，隔船吟咏也同舟。
舟中和张子白·其一
作者：成鹫
朝代：明

名山有约晚思归，动处何曾与静违。暂宿仙槎甜鹤梦，偶随星使别渔矶。锦帆挂月潮初上，红树临风叶半飞。李郭同舟吾岂敢，不妨云水有光辉。
舟中和张子白·其三
作者：成鹫
朝代：明

舟居不信有閒忙，细雨轻风过小塘。但见千江印明月，不须四大作禅床。片云西去疑无路，一雁南来觉有霜。莫笑转蓬归未得，请看寥廓已高翔。
舟中和张子白·其二
作者：成鹫
朝代：明

波光人影两摇摇，竹缆牵云过断桥。海气涳濛双塔迥，岸容点缀数花娇。襟期共洗临清驶，眼界全空在泬寥。枕畔南华经一卷，起看秋水到逍遥。
舟中和张子白·其四
作者：成鹫
朝代：明

随人俯仰与天游，疏放宁知礼数稠。梦到市朝增愧悔，出逢泉石足淹留。不知何处空诸有，所谓伊人在十洲。寄语登瀛老词客，隔船吟咏也同舟。
舟中寄同学诸子
作者：成鹫
朝代：明

为语操舟者，中流好着篙。微风生浦溆，一水尽波涛。彼岸渺无际，予心郁以陶。何时群动息，轻棹过江皋。
舟中寄李苍水广文
作者：成鹫
朝代：明

一夜千峰雨，江声怒似雷。青山频北望，白雁正南来。为客伤迟暮，伊人愿溯洄。秋风肯相待，到日菊花开。
舟中见新月
作者：成鹫
朝代：明

大江流■㶁，初月如悬弓。独坐鉴孤影，清光思不穷。兼烟笼夜色，杂树摇秋风。回忆故山际，此心谁与同。
舟中阻风
作者：成鹫
朝代：明

寒江信宿类孤鸿，一日归程五日风。入梦家山明月外，满船疏雨乱流中。秋声夜半闻飘叶，浪迹年来笑转蓬。但得沧波似平地，不妨长作钓鱼翁。
舟中雨况
作者：成鹫
朝代：明

江分四会水三叉，才听滩声见浅沙。满眼波流思砥柱，一天风雨过芦巴。减将午食添鱼米，待得新晴埽雪花。劳动同舟远相示，白云深处是丹霞。
舟入鼎湖赠同舟居士
作者：成鹫
朝代：明

何幸识高贤，同舟岂偶然。暮山长带雨，秋水远浮天。归路征帆外，禅心落叶边。相期携手处，遥指鼎湖巅。
舟发仁阳
作者：成鹫
朝代：明

身老偏惊物候新，买山多恐失佳邻。寻僧记得扶溪约，移棹初逢锦水春。极目逝川悲泛梗，隔江残雪见垂纶。相逢相问还相笑，笑我无成学隐沦。
舟发汾水，时同舟汝得、豁大、无我、而卓诸师皆入丹霞，舟中分赋
作者：成鹫
朝代：明

同舟载得数家禅，江上潮声促放船。老大出山如出世，去留由我不由天。一生活计从今日，五岳归来定几年。前路莫愁风浪恶，顺流施桨逆流牵。
舟发石湾奇别山中诸子
作者：成鹫
朝代：明

言从泷水去，忍与故山违。帆影侵平楚，钟声隔翠微。孤踪成独往，无梦见君稀。早岁同袍者，何年携手归。
舟次明月寺访远律师不遇闻师同日至大通也
作者：成鹫
朝代：明

昨夜见明月，所思疑在中。今来明月寺，不与见时同。一室宾亦主，片云西复东。愿留烟雨宿，待我转飞蓬。
舟次黄鼎泊岸二日临崖坐石北风怒号江水豗激远兴翛然
作者：成鹫
朝代：明

红蓼洲边枫叶丹，满船风雪一僧閒。言寻密约盟明水，先寄孤心到远山。行似奔波年共逝，坐当磐石性同顽。及时吸取西江去，得入泷中便掩关。
舟泊东湖谒新长老
作者：成鹫
朝代：明

湖畔维舟觐法筵，可堪行脚逼衰年。遐心钝置朱明路，僧次叨陪白发禅。高柳低花啼鸟外，疏星残月报钟边。晨参晚课长如此，回首家风却宛然。
舟赴中宿与张子白话别
作者：成鹫
朝代：明

一年一度一盘桓，不觉相逢已挂冠。三复冽泉思冽水，溯洄清峡送清官。世途作宦同鸡肋，春色催人上马鞍。剩有琴书与麟凤，莫云廉吏子孙难。
舟过南海神祠纪胜五十二韵
作者：成鹫
朝代：明

方舆会有极，元气混无涯。四大水轮住，千江海印持。昆崙接云汉，溟渤潴天池。万派宗南澥，群峰巩北维。祝融熙帝载，习坎答南离。庙貌崇今古，明禋洽岁时。堂皇依岛屿，制度出班倕。波影摇银壁，霞光罥玉墀。周垣丹以雘，夏木蔽还亏。朱凤翔阿阁，雕龙绕绣帷。神君端黼黻，像教肃威仪。徽号丝纶锡，恭文碣石垂。金题悬日月，铜鼓列雄雌。邃寝齐眉媛，回廊斫额夸。纲珠交掩映，香篆互参差。花雨承珠靸，晨风满桂旗。百灵纷总总，群动信熙熙。帝力夫何有，神心予所知。溯洄由夙昔，俯仰在今兹。浮海身将老，轻舟晚更移。潮平黄木港，花发谷王祠。越陌寻芳径，磨崖读故碑。鸿文推哲匠，弘构仰成规。土木因时革，沧桑任运为。槃谈遵世谛，慷慨有遐思。延伫看山色，沉吟续楚辞。飘零悲泛梗，珍重荐江蓠。工祝传神语，征人指路岐。禅心通陟降，逸兴入逶迤。隔壁寻僧话，沿阶引鹤随。海光钟寂寞，旦过客栖迟。香积浑薰莸，蒲团厕菉葹。太虚宁轸域，周道岂平陂。怅别东林社，裴回古殿基。亭高名浴日，海阔见朝曦。石磴缘苔藓，雕甍枕碧漪。兴难辞跋涉，行不厌孤危。历巘舒清啸，凭栏咏古诗。坡公留墨沈，词客叶埙篪。蜗篆明还灭，龟趺仆更欹。摩挲瞪两睫，取次策双眉。蜃气呈真幻，鲛宫集瑰奇。虎门天锁钥，鱼石郡藩篱。螮蝀穿云脚，凫鹥浴水湄。渔家收蚬米，田舍足粳糜。几处烽烟熄，三春士女嬉。神人胥庆快，老少自扶携。俗俭芹堪美，年丰酒可酾。桑麻仍旧业，鸡黍订前期。莲国程伊迩，桃源路不迷。欲随江燕住，却恐野鸥疑。明发乘虚舫，洞天寻圣师。
芙蓉溪避暑赠欧阳伟人
作者：成鹫
朝代：明

千家雨过巷人稀，近竹开门见翠微。静处有风消烈暑，病中无日释寒衣。溪翁坐对吴牛喘，山鸟低同野马飞。辛苦西归老词客，不知曾否忆渔矶。
芥舟行赠吴明府
作者：成鹫
朝代：明
体裁：古风

坳堂之水何漭瀁，平地无风起波浪。陆沉直到四禅天，蛟龙鱼鳖皆惆怅。有人砥柱居中流，就地拾芥为虚舟。江河日下不足道，从容鼓枻登瀛洲。瀛洲去国八千里，鹍鹏奋翮抟风起。水激波翻顷刻间，轻舟已涉坳堂水。岸旁观者知是谁，隔江招手来迟迟。济川用汝作舟楫，渡河焉用狂夫为。
芥舟行赠吴明府
作者：成鹫
朝代：明

坳堂之水何漭瀁，平地无风起波浪。陆沉直到四禅天，蛟龙鱼鳖皆惆怅。有人砥柱居中流，就地拾芥为虚舟。江河日下不足道，从容鼓枻登瀛洲。瀛洲去国八千里，鹍鹏奋翮搏风起。水激波翻顷刻间，轻舟已涉坳堂水。岸旁观者知是谁，隔江招手来迟迟。济川用汝作舟楫，渡河焉用狂夫为。
芭蕉
作者：成鹫
朝代：明

雨声昨夜注匏鐏，滴破芭蕉绿一园。旧叶细收将作字，新芽徐展正遮轩。藏经幸勉祖龙厄，说梦还闻讼鹿言。一任皮肤都剥尽，不妨留得寸心存。
花田寒食
作者：成鹫
朝代：明

出郭望村烟，村烟朝寂然。偶逢卖鱼者，相引过花田。有人怨长夜，无语忆当年。惆怅幽芳外，伊人何处边。
花田寒食
作者：成鹫
朝代：明
体裁：五言律诗

出郭望村烟，村烟朝寂然。有人怨长夜，无语忆当年。惆怅幽芳外，伊人何处边。
苍碧石
作者：成鹫
朝代：明

赩如宝山，色类优昙。玉蕴于璞，青出于蓝。
苏广文瀛洲偕张北山过大通见赠赋答
作者：成鹫
朝代：明

林下何人共入林，宗雷乘兴许相寻。当机慧业苏张辨，出袖清风李杜吟。花时恰好花边坐，世谊难忘世外心。借得青毡覆羌被，泮池珠水一般深。
苏瀛洲广文过寺话旧
作者：成鹫
朝代：明

閒云野鹤一身轻，何似为儒早得名。官作模楷先十郡，手栽桃李遍三城。半生潦倒惭亲友，两世交游忆盛平。咫尺清风桥下水，依稀犹记踏歌声。
苦瓜
作者：成鹫
朝代：明

生不厌苦，熟不妨甜。生熟并用，取不伤廉。
苦雨和杨鬯侯见寄
作者：成鹫
朝代：明

积雨鹅潭阔，烟波入渺冥。风蓑疑鹤影，云盖想山形。抱瓮得无事，淋瓴不可听。非关春梦短，缊被湿频醒。鼁从灶底出，尘向甑边生。歌哭怜桑扈，猖狂笑弥平。山飞云黯澹，海立雨砰訇。不少迷津客，停车问耦耕。
苦雨和杨鬯侯见寄·其一
作者：成鹫
朝代：明

积雨鹅潭阔，烟波入渺冥。风蓑疑鹤影，云盖想山形。抱瓮得无事，淋瓴不可听。非关春梦短，缊被湿频醒。
苦雨和杨鬯侯见寄·其二
作者：成鹫
朝代：明

鼁从灶底出，尘向甑边生。歌哭怜桑扈，猖狂笑弥平。山飞云黯澹，海立雨砰訇。不少迷津客，停车问耦耕。
茶杖
作者：成鹫
朝代：明

欲展旗枪心已枯，乌藤白拂笑区区。自从识得赵州老，与夺方知辨有无。
茼蒿
作者：成鹫
朝代：明

差比菊英，宁同萧艾。味荐盘中，香生物外。
荅崆峒主人张顽石招隐诗
作者：成鹫
朝代：明

劳君招隐寄诗筒，款款开缄拜好风。老我独迟篱菊节，怀人长在桂花丛。望遥云水心先往，梦入烟霞世亦空。问道有期应不远，广成今已在崆峒。
荅陈惟深
作者：成鹫
朝代：明

年来踪迹类飞蓬，道与时违莫强同。晚市放歌逢郢客，春城扶病问壶公。高谈直泻千山瀑，清啸遥来四座风。林下为君悬一榻，松门终日候双童。
草圣歌赠张明府子白
作者：成鹫
朝代：明

灵兔脱颖铦如锥，束身归命供指挥。紫羊之肝青麟髓，相将水石同襟期。楮生辗转拂玉案，借问主人何所为。主人隐几鸣琴罢，春来公事方休假。官船几日到珠江，山川一路明如画。乘兴重来访旧游，藉草班荆理前话。林间飒飒风雨生，解衣磅礡深经营。须臾伸纸作大字，虎踞龙蟠雷乍惊。心王运臂臂运指，巨灵赑屃随驱使。临池飞出北溟鱼，含毫吸尽西江水。左拿右掣妙无端，一疾一徐皆至理。行乎其所不得不行，云傍马头生。止乎其所不得不止，山从人面起。鹅溪绢，剡溪纸，日与簿书堆案几。盘根错节何有哉，慧剑一挥胥披靡。从容阁笔为予言，我生能事聊如此。大通野老麋鹿群，见所未见闻未闻。置书怀袖日三复，逢人说项殊殷勤。昔之张芝今张旭，后有大令前右军。斯人家学溯源委，十三学书先草隶。蕉黄米蔡等秕糠，颜筋柳骨分精髓。撞破烟楼读父书，手泽羡君能述继。羡君不羡才与华，羡君不羡名与位。羡君下笔如有神，羡君能诗由夙慧。青云送入选官场，白社归来还及第。百千三昧何浅深，一悟了然无钜细。君不见公孙大娘舞剑器，草圣得之通妙谛。心灵手敏匪言传，破格超方须默契。也不即，也不离，此是灵山亲嘱累。慧业文人记得无，三生石上曾分袂。归去来，归去来，峡水峡山未迢递。留将一道无字碑，明日再来烦作记。
荔枝词三十首寄张子白杨鬯侯
作者：成鹫
朝代：明

时人莫笑宝光穷，珠树流丹拟梵宫。四面香风吹不断，火斋飞出海门东。安居九夏足三冬，云影溪光紫翠重。树下枯禅成法喜，碧纱笼又绛纱封。赪霞红雨暗西江，饱食归来卧北窗。午过空林喧鸟雀，馀香散入碧油幢。攀枝投石笑群儿，活剥生吞不待时。时过更愁零落尽，中间消息几人知。赤肉团中老衲衣，朝来赐紫自光辉。止应博得佳人笑，尽日红尘逐马飞。嘉实无媒笑自誉，旁观珍重别侬渠。无端比作江鳐柱，沉李浮瓜也不如。御园别后几荣枯，挂绿新尝味不殊。衫袖满携人尽笑，穷儿衣裓有明珠。连林接叶失高低，垂手摩肩任取携。丹凤赤乌衔不去，留将鹤子与梅妻。晶盘朱实当清斋，蘸甲红螺未是佳。过客不须频驻足，林间滋味属吾侪。却妨车马损莓苔，果熟柴门昼不开。留得一枝诫猿雀，莫教攀折待宗雷。何堪紫陌逐红尘，独抱冰心懒赠人。若使桃花知此意，门前流水即迷津。江城果市日纷纷，去逐蒲觞伴使君。林下相逢休问价，赤珠原不羡玄纁。承筐从不到朱门，抱玉何须献紫阍。火枣张梨胥入贡，自甘憔悴老丘园。细嚼凝冰沁肺肝，人间五月有新寒。何来褦襶门前客，赠与清凉散滞丹。兴在林泉不在山，道情物态两相关。旁人莫问垂垂子，树老枝高未易攀。只争生熟不争先，宁羡西园出水莲。越宿犹堪充净供，此心曾已许金仙。送客无端过板桥，彤云低亚最高条。入林更有明朝约，一饱何须不折腰。远不深山近不郊，独存贞实宿林坳。风中硕果云中鹤，露顶丹砂共一巢。此身只合老江皋，旁挺偏宜寄托牢。绿暗红稀君莫惜，鹅潭烟雨足风涛。闻香见色便辞柯，体露金风奈若何。何似色香无觅处，烟霞堆里独婆娑。夏云如火煮仙砂，白雪黄芽罩绛纱。僧老空林非所羡，碧天长日送流霞。删枝落叶塈倾筐，犀角无尘玉有香。一味酸甜尝已遍，馀甘留待赤松尝。葛洪仙令在朱明，采药餐霞道已成。东海日高丹火熟，赤虬朱凤尽登瀛。绛帷高坐客谈经，藜火光分拟易亭。三百颗来供一饱，主宾双眼为谁青。何须赤脚踏层冰，细嚼徐吞得未曾。枝叶消归无用处，不妨还核与山僧。古洞归猿在上头，攀枝摘果引群猴。书堂寂寞谁家子，曾记开元旧事否。松皋多种蜜来檎，掩映桃花共一林。即此阜财还解愠，不须重理五弦琴。赤瑛擎出白鹅潭，持赠殷勤为盍簪。大果未收先小果，不妨猿鹤许分甘。当人大嚼不伤廉，来自袛园定免嫌。饱食若教愁内熟，盘中还有水晶盐。家珍不别圣和凡，千里封题寄丈函。却恐外人知此味，叮咛牢记口三缄。
荔枝词三十首寄张子白杨鬯侯·其一
作者：成鹫
朝代：明

时人莫笑宝光穷，珠树流丹拟梵宫。四面香风吹不断，火斋飞出海门东。
荔枝词三十首寄张子白杨鬯侯·其七
作者：成鹫
朝代：明

御园别后几荣枯，挂绿新尝味不殊。衫袖满携人尽笑，穷儿衣裓有明珠。
荔枝词三十首寄张子白杨鬯侯·其三
作者：成鹫
朝代：明
体裁：诗

赪霞红雨暗西江，饱食归来卧北窗。午过空林喧鸟雀，馀香散入碧油幢。
荔枝词三十首寄张子白杨鬯侯·其三十
作者：成鹫
朝代：明

家珍不别圣和凡，千里封题寄丈函。却恐外人知此味，叮咛牢记口三缄。
荔枝词三十首寄张子白杨鬯侯·其九
作者：成鹫
朝代：明

晶盘朱实当清斋，蘸甲红螺未是佳。过客不须频驻足，林间滋味属吾侪。
荔枝词三十首寄张子白杨鬯侯·其二
作者：成鹫
朝代：明
体裁：诗

安居九夏足三冬，云影溪光紫翠重。树下枯禅成法喜，碧纱笼又绛纱封。
荔枝词三十首寄张子白杨鬯侯·其二十
作者：成鹫
朝代：明

闻香见色便辞柯，体露金风奈若何。何似色香无觅处，烟霞堆里独婆娑。
荔枝词三十首寄张子白杨鬯侯·其二十一
作者：成鹫
朝代：明
体裁：诗

夏云如火煮仙砂，白雪黄芽罩绛纱。僧老空林非所羡，碧天长日送流霞。
荔枝词三十首寄张子白杨鬯侯·其二十七
作者：成鹫
朝代：明

松皋多种蜜来檎，掩映桃花共一林。即此阜财还解愠，不须重理五弦琴。
荔枝词三十首寄张子白杨鬯侯·其二十三
作者：成鹫
朝代：明

葛洪仙令在朱明，采药餐霞道已成。东海日高丹火熟，赤虬朱凤尽登瀛。
荔枝词三十首寄张子白杨鬯侯·其二十九
作者：成鹫
朝代：明

当人大嚼不伤廉，来自袛园定免嫌。饱食若教愁内熟，盘中还有水晶盐。
荔枝词三十首寄张子白杨鬯侯·其二十二
作者：成鹫
朝代：明

删枝落叶塈倾筐，犀角无尘玉有香。一味酸甜尝已遍，馀甘留待赤松尝。
荔枝词三十首寄张子白杨鬯侯·其二十五
作者：成鹫
朝代：明
体裁：诗

何须赤脚踏层冰，细嚼徐吞得未曾。枝叶消归无用处，不妨还核与山僧。
荔枝词三十首寄张子白杨鬯侯·其二十八
作者：成鹫
朝代：明

赤瑛擎出白鹅潭，持赠殷勤为盍簪。大果未收先小果，不妨猿鹤许分甘。
荔枝词三十首寄张子白杨鬯侯·其二十六
作者：成鹫
朝代：明

古洞归猿在上头，攀枝摘果引群猴。书堂寂寞谁家子，曾记开元旧事否。
荔枝词三十首寄张子白杨鬯侯·其二十四
作者：成鹫
朝代：明

绛帷高坐客谈经，藜火光分拟易亭。三百颗来供一饱，主宾双眼为谁青。
荔枝词三十首寄张子白杨鬯侯·其五
作者：成鹫
朝代：明

赤肉团中老衲衣，朝来赐紫自光辉。止应博得佳人笑，尽日红尘逐马飞。
荔枝词三十首寄张子白杨鬯侯·其八
作者：成鹫
朝代：明

连林接叶失高低，垂手摩肩任取携。丹凤赤乌衔不去，留将鹤子与梅妻。
荔枝词三十首寄张子白杨鬯侯·其六
作者：成鹫
朝代：明

嘉实无媒笑自誉，旁观珍重别侬渠。无端比作江鳐柱，沉李浮瓜也不如。
荔枝词三十首寄张子白杨鬯侯·其十
作者：成鹫
朝代：明

却妨车马损莓苔，果熟柴门昼不开。留得一枝诫猿雀，莫教攀折待宗雷。
荔枝词三十首寄张子白杨鬯侯·其十一
作者：成鹫
朝代：明
体裁：诗

何堪紫陌逐红尘，独抱冰心懒赠人。若使桃花知此意，门前流水即迷津。
荔枝词三十首寄张子白杨鬯侯·其十七
作者：成鹫
朝代：明

送客无端过板桥，彤云低亚最高条。入林更有明朝约，一饱何须不折腰。
荔枝词三十首寄张子白杨鬯侯·其十三
作者：成鹫
朝代：明

承筐从不到朱门，抱玉何须献紫阍。火枣张梨胥入贡，自甘憔悴老丘园。
荔枝词三十首寄张子白杨鬯侯·其十九
作者：成鹫
朝代：明

此身只合老江皋，旁挺偏宜寄托牢。绿暗红稀君莫惜，鹅潭烟雨足风涛。
荔枝词三十首寄张子白杨鬯侯·其十二
作者：成鹫
朝代：明

江城果市日纷纷，去逐蒲觞伴使君。林下相逢休问价，赤珠原不羡玄纁。
荔枝词三十首寄张子白杨鬯侯·其十五
作者：成鹫
朝代：明

兴在林泉不在山，道情物态两相关。旁人莫问垂垂子，树老枝高未易攀。
荔枝词三十首寄张子白杨鬯侯·其十八
作者：成鹫
朝代：明

远不深山近不郊，独存贞实宿林坳。风中硕果云中鹤，露顶丹砂共一巢。
荔枝词三十首寄张子白杨鬯侯·其十六
作者：成鹫
朝代：明

只争生熟不争先，宁羡西园出水莲。越宿犹堪充净供，此心曾已许金仙。
荔枝词三十首寄张子白杨鬯侯·其十四
作者：成鹫
朝代：明
体裁：诗

细嚼凝冰沁肺肝，人间五月有新寒。何来褦襶门前客，赠与清凉散滞丹。
荔枝词三十首寄张子白杨鬯侯·其四
作者：成鹫
朝代：明
体裁：诗

攀枝投石笑群儿，活剥生吞不待时。时过更愁零落尽，中间消息几人知。
荷珠
作者：成鹫
朝代：明

聚处无常散即休，疏星漙露水西头。分明盈手难持赠，珍重逢人莫暗投。一月千江真也幻，十风五雨去还留。萍踪倾盖知多少，零落泥涂遂不收。
荼�花
作者：成鹫
朝代：明
体裁：四言诗

荆棘丛中，幽芳旖旎。甘露门开，闻薰随喜。
菩提路
作者：成鹫
朝代：明

菩提无路绝跻登，独往独来何处僧。分明踏著空王顶，更问诸方到未曾。
菱角
作者：成鹫
朝代：明
体裁：诗

苇渡凌波，囊锥脱颖。净尽锋芒，具见体性。
萧子志三多忧为病书来问药答此
作者：成鹫
朝代：明

蜉蝣命短，龟鹤日长。修夭一辙，古今同忙。时时相见，云水无乡。守尔沉寂，任世雌黄。彼岸有涯，我心无极。寂寂幽居，万念俱息。
萧子志三多忧为病书来问药答此·其一
作者：成鹫
朝代：明

蜉蝣命短，龟鹤日长。修夭一辙，古今同忙。
萧子志三多忧为病书来问药答此·其三
作者：成鹫
朝代：明

彼岸有涯，我心无极。寂寂幽居，万念俱息。
萧子志三多忧为病书来问药答此·其二
作者：成鹫
朝代：明

时时相见，云水无乡。守尔沉寂，任世雌黄。
落叶
作者：成鹫
朝代：明

秋声一夜过林西，旧绿新黄响未齐。共是飘零难久住，何妨憔悴托卑栖。归除白石迟明月，收拾红笺付小奚。满地榆钱贫更甚，不堪持赠为儿啼。
蒲涧寺
作者：成鹫
朝代：明

趁晓疏钟向晚梆，尘心多向此中降。蒲生九节原无种，水咽千峰别有腔。顽石点头同草木，临流濯足异涛泷。老僧不到山中久，夜夜空留月一窗。
蒲竹山阻雨赠方照静主
作者：成鹫
朝代：明

蒲竹山中昼掩扉，苔痕青染薜萝衣。浮云蔽日人将老，宿雨连天客未归。久懒不堪耕稼苦，忘机还笑灌园非。从师乞取三条篾，结束閒身住翠微。
蔚园弟五十一题古松图以赠
作者：成鹫
朝代：明

虬髯落落实离离，笔墨何心作此奇。共道岁寒有孤干，后凋谁识是连枝。
蔡箕衍孝廉偕诸公过访分赋
作者：成鹫
朝代：明

病是权称懒是真，闭门风叶积成旬。漫劳上国看花客，来问空山卧雪人。别鹤传将流水操，饭牛分得建溪春。殷勤净埽三生石，待与宗雷辨主宾。
蘡薁花
作者：成鹫
朝代：明

播种中秋，看花上巳。绿叶丹葩，孤标独异。
虎溪竹
作者：成鹫
朝代：明

德云住山不住水，孤峰绝顶无生理。华亭住水不住山，扁舟覆没波涛閒。东林老僧两不尔，半水半山半城市。茅堂背郭池水边，水清水浊皆栽莲。莲高出泥能几许，梁鹙林鹤交相觑。主人避客如避仇，移居更卜溪水头。溪水泠泠溪树古，树下两翁相对语。曰公乃是东林禅，适来适去非偶然。此溪旧名虎溪水，西去东林二三里。昨日远公今又来，溪山还尔真奇哉。老僧大笑谢不敏，口虽不言心蠢蠢。痴心痴想难告人，从秋至腊今又春。春来几日风景好，旧路重寻难草草。良时正值朋侣佳，蹇驴出郭多同侪。缪生杨生与郑子，胜游厌走红尘里。相呼相唤东复东，隔溪流水桃花红。溯洄直到曾游处，三瞻四顾不忍去。商量劝我受清福，把茅盖头万事足。万事足，勿复云，钓鱼老翁聋亦闻。归来坐到东林月，四壁无人为君说。
虞姬花
作者：成鹫
朝代：明

种出秣陵，名传垓下。青眼相看，素心自写。
蚬子台盘
作者：成鹫
朝代：明

老树玲珑白玉枝，月明孤影自相宜。风来领取真香去，借问同根知未知。
蜃楼歌
作者：成鹫
朝代：明

天空海阔波不兴，浴日浴月百宝生。海滨老人双眼明，昨宵仰见营室星。帝命海若修乾城，六丁六甲胥效灵。骑箕传说版筑鸣，吴刚伐柯声丁丁。扶桑若木为栋楹，龙宫珊瑚装画屏。天孙云锦交疏棂，空中楼阁随目成。千尺百尺通杳冥，瑶台璇室差可京。玉堂金马意所轻，便欲埃风予上征。排闼直入掉臂行，云霞接足飞腾腾。俛视下界如苍蝇，终朝仆仆昏不停。随人啄腐还吞腥，焉知大鱼化为鹏。六月一息九万程，何时与尔徙南溟。伫立久视中屏营，天门乍阖鸟西倾。繁华寂寞如转睛，重楼复道归太清。中星熠熠云英英，谛观乃是大蛤精。鼓吻吐气成幻形，老人自歌还自听。鼋鼍睡熟唤不醒，醒来但见桑田变沧海，高岸为谷深为陵。迷楼绮阁今何在，铜驼荆棘分纵横。乾城终古长如此，何须东海访蓬瀛。
蜜柚歌
作者：成鹫
朝代：明

岭南蜜柚天下无，垂枝结实如连珠。金相玉质冰雪肤，楚江萍实胡为乎。蔗浆茗饮渴所需，得此不复还区区。三餐未饱七尺躯，硕果入口忘饥劬。灵物所产非一株，人工地力分精粗。谁当种者髯丈夫，家住凤城城西隅。庭前累累实有馀，一摘再摘奇可居。四座见者生觊觎，宝刀剥果如剥瓠。金盘盛出供吾徒，大嚼小嚼姑徐徐。便便果腹归日晡，伸纸作歌歌吴歈。安得种此临交衢，道旁观者无贤愚，众口所嗜岂有殊。蜜柚蜜柚名不虚，大家细味看何如。
蜡石歌为梁东岊作
作者：成鹫
朝代：明

东岊先生有奇癖，不爱黄金爱黄石。穷山竭泽恣搜罗，转轻运重无遗力。精粗巨细靡弗收，满床堆案如山积。孤峰突出碍虚空，崩崖欲坠成墙壁。袖中岩壑尽玲珑，屋角风雷轰霹雳。中间大者如斗魁，四楞著地方且直。从旁踞坐狮子儿，金毛翻身跳复掷。主人一日三摩挲，尘埃净尽犹拂拭。金光耀日冰雪寒，蜜蜡凝脂虫半蚀。鹅王惨澹无足观，琥珀雕修差可敌。我来见石如故人，空山回首频相忆。当时不合错点头，持赠殷勤非所惜。先生大力如五丁，混沌凿破天机辟。自从师事谷城公，古道分明照颜色。长歌短曲聊赠君，本来面目谁能识。
螺峰晚望
作者：成鹫
朝代：明

岫云高去雁低飞，竹杖扶身上翠微。带露摘茶香湿袖，入林收栗棘牵衣。经旬鸟道生苔藓，昨夜螺岩老蕨薇。独立孤峰人不见，一声吹角老僧归。
补衲
作者：成鹫
朝代：明

粪埽周遮体自亲，当时宜称总前尘。纫将弱线长三尺，绽得生衣重七斤。祗有水田知夏腊，更无寒暑管冬春。一池荷叶家风在，漫对儿孙说古人。
西园雨后
作者：成鹫
朝代：明

新雨添流涨一溪，落花和雪踏成泥。山如野客携云入，鸟爱高朋借树栖。霁色偏宜舒眼阔，短墙恰好与肩齐。暂来便作居亭计，自脱荷衣理药畦。
西水歌
作者：成鹫
朝代：明

生愿食西江米，不愿饮西江水。西江米多实我腹，西江水多没我屋。我屋住山犹是可，我屋住溪淹杀我。大陆沉，大陆沉，秋雨淫淫秋水深。水深过胫，浸却官田十千顷。水深至领，舟楫交加车马静。水深灭顶，四野无人烟火冷。老蛙行出海，大鱼入枯井。回头相视失声色，大笑乾坤成陷阱。问君笑胡为尔，山僧昨暮下山来，铁船独渡空江水。前浪拍船头，后浪拍船尾。停桡直入水晶宫，无限鱼虾跳成市。
西流暴涨阡陌淹没破寺宛在水中邑明府姚齐州拿舟过访快谈日夕乃别即事赋赠
作者：成鹫
朝代：明

野寺停舟当下车，问津刚遇老长沮。抛将吏事谈骚雅，借得僧房视簿书。四座风生能偃草，一朝水到便成渠。相寻相送还相笑，笑我临渊不羡鱼。
西行阻兵复归小漫山霍西牛过宿诉别
作者：成鹫
朝代：明

行脚出门归亦客，閒身到处主中宾。萍踪未定逢知己，蜡烛无多别故人。江水长流寒不冱，云山弥望远生皴。临岐指点泷西路，君但能来莫问津。
观乐人迎春
作者：成鹫
朝代：明

閒身到处得閒游，人物看看似故丘。金胜满头挝社鼓，采鞭随手逐泥牛。闻歌始觉乡音异，越陌都忘世路悠。草色未青春又到，不知谁上仲宣楼。
观乐块然作指头画却赠
作者：成鹫
朝代：明

天地之大一指也，造物化工成造化。山川草木露精神，风云雷雨供挥洒。混沌初开假即真，大地平沉真复假。高悬一指在虚空，留与人閒作图画。先生先生人也天，自称块然非块然。手灵心敏破常格，指头揭出拈花禅。爪生甲长一粟许，函盖乾坤三大千。扁舟过我坐未稳，大惊小怪呈空拳。空拳竖起无名指，一阖一辟机锋圆。须臾索纸见技痒，管城老矣甘归田。甲端点墨指点水，浓澹浅深皆至理。溟濛云气自空来，兀突孤峰从地起。老眼旁观得未曾，天工人代难思议。大哉伟丈夫，善哉奇男子。耳目迥尘根，肝胆无渣滓。浩气横空亘古今，万象森罗方寸里。区区一指何足多，指天指地须如此。
观云海
作者：成鹫
朝代：明

岳顶半閒屋，终朝云满林。千峰无远近，一气自高深。老眼随烟雾，浮生任陆沉。松风吹不尽，化作海潮音。
观刘东溪所藏吴虎泉晚槐栖鸦图
作者：成鹫
朝代：明

故人相失在京华，手泽犹存茂宰家。宿草久荒迟挂剑，墨槐空见晚归鸦。披图想像身前影，绝笔虚无梦后花。惆怅旅魂招不得，旧游零落各天涯。
观李雪樵明府新制龙尾车图式述为长歌寄邑明府姚齐州兼广其传
作者：成鹫
朝代：明

近水知有龙，近山知有虎。我住白鹅潭，自称老渔父。问我何所见，问我何所睹。我实无所见，我实无所睹。七月八月天暵乾，神龙致雨涳濛閒。屈伸垂尾搅云脚，天旋地转波涛翻。云中隐隐见水气，逆流喷薄疑飞湍。商量拟作激水法，心口愤悱神力殚。曾闻西洋利玛窦，师心巧过公输般。制器尚象无不有，玉衡平衡浑等閒。竹木为车效龙尾，剜转汲乾沧海水。倾湫倒峡挽天河，日浸桑田盈十里。见所未见闻所闻，想像虚无空拟议。古今作述谁后先，泷水神君绥山李。生来博学早成名，作令爱民如爱子。前年大旱草木枯，田家争水犹争珠。神君蒿目桔槔拙，县门揭出龙车图。鸠工庀材集众巧，运斤絜矩随奔趋。初为轮轴持两极，循环转毂同天枢。三围四方五斜杀，纵横不爽锱与铢。爰命筠工剖巨竹，截钉编筏旋螺腹。中分水道自逶迤，一脉泉原通九曲。松膏镕液胶漆牢，周遭肉好无盈缩。从容刳木为车墙，合体成圆用各方。精金百炼作簨簴，卧轮旁击相低昂。大器晚成姑小试，一夫抽水如抽汤。中虚外直通大道，事半功倍宁荒唐。留将榜样似同志，语大语小皆精义。同身尺寸随短长，应运风雷起平地。持来古寺逢老僧，妙用当前得未曾。四大假合幻非幻，天工人代能者能。神君大笑入帘去，为雨为霖留不住。缄书寄语姚令公，莫放龙车宿烟雾。
观瀑
作者：成鹫
朝代：明

山色自晴阴，泉声作风雨。但见隔溪人，不闻隔溪语。
观音石
作者：成鹫
朝代：明

山色无今古，居然清净身。一真常不动，万象自相亲。云过天衣白，花开宝髻春。夜来南海月，长照点头人。
访冯昌孝居士禅室士呈所见云从溪山因缘悟入示此
作者：成鹫
朝代：明

千竿修竹杂槟榔，十亩閒园旧辟疆。是处便为参佛地，隔篱还有读书堂。身前见色原清净，舌外闻声自广长。却笑东坡太饶舌，无山无水也何妨。
访化州李广文苍水斋中话旧
作者：成鹫
朝代：明

东风归路借高凉，写访先生讲学堂。官舍一清如传舍，与乡相见当家乡。灯前细雨留僧话，花底新寒解客装。惆怅旧游身已老，不堪回首忆齐昌。
访杨敏叔不遇，时敏叔归崖门故宅
作者：成鹫
朝代：明

来从古寺问西墩，隔水遥知处士门。陋巷僦居徒四壁，故园归棹有孤村。青山浪迹聊舒愤，白首论心未报恩。何事先生难得见，一年强半在慈元。
话雨堂英石歌
作者：成鹫
朝代：明

主人爱石如好友，坐卧与俱行与耦。花边竹底倍关情，苍苔白石长居守。新辟閒园结草堂，万象森罗莫须有。巨灵无计补虚空，五丁奔命穷罗搜。深山大泽到交衢，神物韬光混尘垢。选奇罄解杖头钱，转运凭将河曲叟。云头雨足飞上船，壁立崖崩惊纳牖。主宾握手快平生，珍重客尘频抖搜。觌面昂藏七尺躯，旁观下拜如俯首。本来面目铁肝肠，岂肯折腰徇五斗。却愁圭角不囊藏，未免伤锋还犯手。君不见孔嘉三命循墙走，直道难容聊曲就。落草盘桓待点头，九年面壁牢缄口。
诟金
作者：成鹫
朝代：明

二气转洪钧，万象森罗列。真赝递成褫，权实相閒设。凿山破混沌，披沙出糠屑。方圆随范围，色相互形轧。初用止儿啼，渐次及耄耋。本拟笼蚩愚，讵意混贤哲。管鲍称贫交，取与先灭裂。歆宁事灌园，才品判优劣。延陵视披裘，浅深各自别。贤者尚不免，况乃秦与越。大道何坦夷，多岐乃颠蹶。四皓茹汉芝，临老遂屈节。桐江学钓鱼，羊裘趋魏阙。北山矢高尚，中途纳败缺。古今多圣贤，大半遭挫跌。周旦制礼仪，交际先玉帛。后来田舍郎，委贽晋崇秩。太公立圜法，作俑先利穴。龙断贱丈夫，接踵争陵夺。竺仙教分卫，欲化悭与伐。像季繁有徒，攀援事饕餮。咄哉穷巷士，守株忍饥渴。壮志渐销磨，委心就餔歠。嗟彼屠沽流，不少豪与杰。受恩轻许人，身名俱泯绝。悯兹山泽臞，空瓶刺三篾。穷巷悲回车，侯门遵磬折。造化施权巧，世途忘丑拙。陷阱日以深，沦胥靡穷竭。咨尔如粪壤，胡为等芬飶。咨尔如砒鸩，无容资作活。投畀东海波，波臣谢污蔑。投畀穷发乡，八荒均一闼。堰石障狂流，泉源未消歇。伐木尽根株，夜气生萌蘖。愿为火传薪，愿为汤沃雪。雪消汤迸流，薪尽火随灭。报语造化工，永言戒覆辙。
读宋史偶笔
作者：成鹫
朝代：明

从来吾道本虚公，雒蜀何因有异同。端礼门前书姓氏，原来都在党碑中。不昧禅心昧佛心，赐名惭愧比商霖。分明慧月当空照，影入泥涂何处寻。
读宋史偶笔·其一
作者：成鹫
朝代：明

从来吾道本虚公，雒蜀何因有异同。端礼门前书姓氏，原来都在党碑中。
读宋史偶笔·其二
作者：成鹫
朝代：明

不昧禅心昧佛心，赐名惭愧比商霖。分明慧月当空照，影入泥涂何处寻。
谒先孝廉墓
作者：成鹫
朝代：明

谷风习习水潺潺，记得儿时此往还。忽作閒僧投宿草，正逢寒雨暗前山。当年孤柏曾经植，近日低枝渐可攀。学道无成恩未报，自惊憔悴鬓毛斑。
谒刍庐阿阇黎影堂
作者：成鹫
朝代：明

老梅逢春不当春，虚堂留影是何人。金刀枉作铅刀用，千担难消一担真。云顶道场裘守府，风中灯烛火传薪。眼前所见皆如此，珍重重来转法轮。
谒憨祖肉身
作者：成鹫
朝代：明

借路还家识故乡，重来顶相露堂堂。天花散满楞伽室，祖席平分曲录床。白氎不留身后线，黄冠休问旧时装。门前溪水西来意，流入空庭味更长。
谢冯合溪惠黄犊
作者：成鹫
朝代：明

牵来三岁彪文犊，相约閒云上翠微。水草不妨随分纳，眉毛惟许与僧依。歌残白石人将老，踏遍红尘客未归。何似空山伴行脚，冷吟终日趁晴晖。
谢胡东长惠绵被
作者：成鹫
朝代：明

枯禅身心冷如水，经年坐卧无衣被。七斤破衲五条衣，虮虱安居成法喜。今年雨雪太无端，西溪水牛冻欲死。众中冷煖自家知，叠锦重裀畴不尔。霜威不奈老僧何，飒飒寒风空过耳。一个蒲团坐到明，明发天鸡鸣便起。起来积雪拥荆扉，相过独有胡公子。轻裘缓带不知寒，怪我生衣薄如纸。亲裁大被絮绵花，付与空生作生理。空生生理非等閒，明州布袋轻无比。囊括虚空与大千，东西南北随行履。寸丝不挂体如如，有亦不拘无则已。多谢绨袍一片心，珍重收归还自己。被盖囊藏过此生，寒岩枯树长相倚。
谢马校尉国祥有施
作者：成鹫
朝代：明

老来空负住山心，日暮凭谁溉釜鬵。借得好风生幕府，送将孤鹤入云林。交情恰似青萍合，愿力还兼紫水深。从此伏波坛上月，清光长照伯牙琴。
谢黄汪千惠茗
作者：成鹫
朝代：明

老僧长斋三十年，眼前世味皆腥膻。清泉白石供饮漱，浓华澹薄殊天渊。年来衰病且消渴，地炉活火时烹煎。非无村茶及野荈，入口羞涩如戈鋋。我闻武夷之山山九曲，三十六峰名洞天。中间草木蕴灵气，紫茸绿叶生春前。山人摘茶带星月，提筐归去凌朝烟。风时火候发香味，心灵手敏通经权。三瞻四顾方什袭，奇货可居稀入廛。知音千里远相访，杖头罄解青蚨钱。一朝驰入大庾岭，真香真色犹新鲜。老僧内热唇齿燥，闻名注想空垂涎。多谢主人黄叔度，散步行歌来日暮。袖中分得建溪春，留与枯禅作甘露。千顷汪波见素心，两腋清风涤烦虑。惊起林间病渴人，相呼相唤吃茶去。
豫章熊圣宜见访失迓诗以报之
作者：成鹫
朝代：明

文章经济久知名，声气潜通自铁城。三入岭南难得见，一来林下失相迎。漫题诗句将鱼寄，遥想丰仪似鹤清。道合神交君信否，晚来高枕识韩荆。
贫儿诗
作者：成鹫
朝代：明

微生返自然，从不慕肥鲜。怀古发长啸，师心空复怜。五金曾跃冶，百炼始成绵。故旧休通款，交游耻胁肩。回车遵道路，绝粒事神仙。俛首甘人后，翻身走马前。清臞形似鹤，皎洁净于莲。管带蒲团话，忘炊曲突烟。流尘生破甑，飞辔跃征鞭。短景催年老，斋居免业牵。卑栖宜矮屋，高咏薄贪泉。孤竹常枵腹，长江懒索钱。缊衣云片片，缀钵日悬悬。草屩将身去，香珠信手揎。野榸随地斸，苦茗带渣煎。忽讶隙风冷，宁知土壁穿。竹疏成鼓吹，松老落钗钿。菌枕纹依榻，莎茵绿胜毡。菜根邀上客，粪芋享时贤。捲幔山光满，窥池日晕圆。虚空高放眼，浓厚息垂涎。雅俗随丰俭，人天任促延。二时行处办，十万梦中缠。香国原无饭，陶琴岂有弦。衣珠藏自富，竿影正还偏。审能甘澹薄，何用更雕镌。寄语诸方道，来参一味禅。寒温三事衲，风雨七条椽。虚室空诸有，全身剩一拳。步行骑水牯，袖手看鞦韆。野老焚刍狗，村童放纸鸢。人由人去就，我与我周旋。衣褐休怀璧，书空代写笺。海潮消复长，山月望还弦。物理应如此，吾宗妙不传。休粮修白业，因地种黄连。苦趣成真乐，灵根秀识田。无心乘化往，何事抱愁思。道在箪瓢外，閒非水石边。形骸同土木，蓑笠亦貂蝉。真见须离见，生缘讵有缘。本来无欠剩，谁复较偏全。细入微尘界，高登自在天。瓶盘终有漏，溪壑不须填。幻寄随漂梗，浮生等逝川。光阴销艳骨，风烛散歌筵。好去参云水，归来磨■砖。腰间舂米石，江上钓鱼船。珍重惟今日，蹉跎又一年。漫将儿女见，逐物起狂颠。
贫居忧岁寄呈姚张二明府
作者：成鹫
朝代：明

三岁为农一半荒，每因丰歉计行藏。老人渐觉生涯短，童稚多嫌日晷长。蚁徙高原因破块，鼠抛贫屋笑空仓。悬知仙令金能点，飞札遥徵辟谷方。
贺圆老师主席庆云
作者：成鹫
朝代：明

三年不飞飞冲天，搅混世界旋乾坤。三年不鸣鸣惊人，狮子丧胆狐窜奔。老师本具菩萨心，无边刹土随现身。撑住门庭春又春，刍卢掩室修正因。宝华王座生埃尘，幺么领出诸波旬。野干据室天地昏，藏身北斗甘隐沦。龙蛇掩蛰云雷屯，久默斯要屈复信。黑风吹散魔家民，慧日天光重发新。百川赴海星拱辰，高踞大雄持庆云。打开宝藏皆家珍，四凡十圣归陶甄。钱贯井索左右陈，罩篱木杓上下根。一时煅炼成精金，洪炉跃出光鳞鳞。大通白发老声闻，举手加额珠江滨。愿师法量如海垠，愿师道眼如月轮。包荒云水无主宾，辨别龙蛇谁假真。八十不须更行脚，直向毗卢顶？行。
贺圆老师主席庆云
作者：成鹫
朝代：明
体裁：古风

三年不飞飞冲天，搅混世界旋乾坤。三年不鸣鸣惊人，狮子丧胆狐窜奔。老师本具菩萨心，无边刹土随现身。撑住门庭春又春，刍卢掩室修正因。宝华王座生埃尘，幺么领出诸波旬。野干据室天地昏，藏身北斗甘隐沦。龙蛇掩蛰云雷屯，久默斯要屈复信。黑风吹散魔家民，慧日天光重发新。百川赴海星拱辰，高踞大雄持庆云。打开宝藏皆家珍，四凡十圣归陶甄。钱贯井索左右陈，罩篱木杓上下根。一时煅炼成精金，洪炉跃出光鳞鳞。大通白发老声闻，举手加额珠江滨。愿师法量如海垠，愿师道眼如月轮。包荒云水无主宾，辨别龙蛇谁假真。八十不须更行脚，直向毗卢顶�行。
赋得山意冲寒欲放梅
作者：成鹫
朝代：明

空谷萧萧自主宾，南枝跃跃老风尘。飘残六出见五出，过尽小春还早春。白首半生归寂寞，青山一气露精神。何堪花事从头说，月落参横未有人。
赋得玉兰秋放送关若垂孝廉北上
作者：成鹫
朝代：明

槐花黄遍桂花香，琪树琼葩出众芳。莫倚西风惜迟暮，秋光应不异春光。时至何须羯鼓催，玉堂先见一花开。洛阳城里春如锦，昨日看花人又来。含香簪笔入枫宸，二月莺啼上苑春。好去济川作舟楫，不妨原是此花身。我在山中亦种花，和云埽雪护兰芽。琼林千树生春色，南橘无媒祇自誇。
赋得玉兰秋放送关若垂孝廉北上·其一
作者：成鹫
朝代：明

槐花黄遍桂花香，琪树琼葩出众芳。莫倚西风惜迟暮，秋光应不异春光。
赋得玉兰秋放送关若垂孝廉北上·其三
作者：成鹫
朝代：明

含香簪笔入枫宸，二月莺啼上苑春。好去济川作舟楫，不妨原是此花身。
赋得玉兰秋放送关若垂孝廉北上·其二
作者：成鹫
朝代：明

时至何须羯鼓催，玉堂先见一花开。洛阳城里春如锦，昨日看花人又来。
赋得玉兰秋放送关若垂孝廉北上·其四
作者：成鹫
朝代：明

我在山中亦种花，和云埽雪护兰芽。琼林千树生春色，南橘无媒祇自誇。
赏菊
作者：成鹫
朝代：明

终岁颇勤动，凛秋花正开。黄金非所羡，白首乃怜才。埽地风尘色，孤芳只自持。无人知此意，使我忆攒眉。
赏菊·其一
作者：成鹫
朝代：明

终岁颇勤动，凛秋花正开。黄金非所羡，白首乃怜才。
赏菊·其二
作者：成鹫
朝代：明

埽地风尘色，孤芳只自持。无人知此意，使我忆攒眉。
赠万欲曙
作者：成鹫
朝代：明

一辞城市动经年，世外逢人不偶然。丛桂久无招隐客，绿萝今有住山缘。孤峰垦出栽花地，宝剑酬将买石钱。我欲似君难得似，春来惟少种芝田。
赠伍居之入学
作者：成鹫
朝代：明

亲见郎君总角垂，斑衣释褐正当时。却怜之子成名早，莫怪而翁入社迟。鹤老卑栖无影树，风雏飞上最高枝。赠君不尽奚囊兴，待送公车更有诗。
赠何丈人
作者：成鹫
朝代：明

曾向汾江识老人，朱颜白发映乌巾。三株柏子千年实，一点松膏万古春。太极仙侯绝祖武，公羊墨守足家珍。问年正是河清日，好向慈泉下钓纶。
赠僧
作者：成鹫
朝代：明

偶来城市得良朋，千佛楼中一个僧。保福不须还拨草，汤休今已继传灯。三生旧社高歌入，万仞孤峰信步登。从此吾宗有文字，倩人书壁笑南能。
赠关东田写墨竹
作者：成鹫
朝代：明

粤稽古寿亭，写竹如写字。丹砂作水墨，撑天拄平地。家法妙不传，后来谁述继。爰有东田公，卓然挺苗裔。异代俨同堂，遐心得遥契。手敏心亦灵，胆大心仍细。写竹不写竹，用意不用意。鹅溪绢许长，长安纸增贵。伸纸拂素绢，落笔事游戏。千㡧万轴馀，顷刻盈箱笥。风晴与月露，变化穷形势。旁观看不及，叱吒鬼神避。还坐自观心，心王了无事。如是写竹人，写竹亦如是。借问寿亭翁，是同还是异。
赠刘旗峰明府
作者：成鹫
朝代：明

多生慧业宰官身，神武抽簪著幅巾。北而曾为强项令，西方甘作折腰人。俸钱买鹤清还白，净食调猿躁亦驯。抛却簿书翻贝叶，心空从此不忧贫。
赠区守斋
作者：成鹫
朝代：明

男儿守身如守城，枕戈待旦中屏营。男儿守节如持盈，临深履薄时兢兢。眼中相识满天下，孝廉孰有如先生。先生自处良不薄，独立鸡群类孤鹤。读书往往师古人，气象森森近台阁。去年走马黄金台，手持白璧归去来。闭门却埽谢宾客，雀罗门巷荒苍苔。山中野人经岁别，重过书堂散愁结。半篱霜色映黄花，四座清风解烦热。主人自号守斋翁，笑杀满城黄口童。黄口儿童且缄口，听我山翁说翁守。世人所守田与庐，此翁自守惟诗书。世人所守钱与帛，此翁自守惟清白。世人所守逢与迎，此翁自守惟坚贞。世人所守名与利，此翁自守惟道义。翁之所守予所思，泰山乔岳遥相期。相期白首长如此，若问儿童那得知。
赠华严院主
作者：成鹫
朝代：明

白莲开日往来频，谁识支公定力真。长与烟霞为地主，不妨城市有閒人。僧来借榻过三夏，客至停车动几旬。峡路风波山路险，问师何以出嚣尘。
赠双照笑溪师
作者：成鹫
朝代：明
体裁：古风

野干大作狮子吼，笑溪忍俊不开口。赤梢跃入齑缸中，笑溪海阔天宇空。跛驴逐队事行脚，笑溪卧游周海岳。鸱鸮吓鼠贪复嗔，笑溪自视何如人。笑溪今年五十一，假我数年方七十。两人相见将无同，浊河泯泯无清日。一年一见一回悲，鬓边白发交参差。眼中之人吾老矣，舍此更有知音谁。今来且喜身犹健，中秋月照故人面。秋月明明似昔年，故人面目随时变。明朝日出东复西，早起溪边逢笑溪。笑声落在无声处，天籁地籁齐不齐。阿谁献笑吾与子，座客旁观皆助喜。五十年前古佛身，无端混迹红尘里。红尘紫陌眼中沙，翠竹青松锦上花。难兄独觉弟补处，无著天亲会作家。羡君不出大庾岭，羡君不吃云门饼。一瓶一钵境中人，千水千山人外境。西畴归牧驯白牛，南圃寻僧续胜游。留客乘凉修白业，晚来坐月话通幽。鹊巢古木人初定，钟度前溪山欲暝。荷沼分题诗句新，竹林煮茗茶烟冷。年年八月八风清，八景当前八咏成。留与名山为话柄，期将眉寿作居亭。居亭眉寿寻常事，地老天荒终及第。笑杀当时老赵州，屈指驴年才百二。
赠双照笑溪师
作者：成鹫
朝代：明

野干大作狮子吼，笑溪忍俊不开口。赤梢跃入齑缸中，笑溪海阔天宇空。跛驴逐队事行脚，笑溪卧游周海岳。鸱鸮嚇鼠贪复嗔，笑溪自视何如人。笑溪今年五十一，假我数年方七十。两人相见将无同，浊河泯泯无清日。一年一见一回悲，鬓边白发交参差。眼中之人吾老矣，舍此更有知音谁。今来且喜身犹健，中秋月照故人面。秋月明明似昔年，故人面目随时变。明朝日出东复西，早起溪边逢笑溪。笑声落在无声处，天籁地籁齐不齐。阿谁献笑吾与子，座客旁观皆助喜。五十年前古佛身，无端混迹红尘里。红尘紫陌眼中沙，翠竹青松锦上花。难兄独觉弟补处，无著天亲会作家。羡君不出大庾岭，羡君不吃云门饼。一瓶一钵境中人，千水千山人外境。西畴归牧驯白牛，南圃寻僧续胜游。留客乘凉修白业，晚来坐月话通幽。鹊巢古木人初定，钟度前溪山欲暝。荷沼分题诗句新，竹林煮茗茶烟冷。年年八月八风清，八景当前八咏成。留与名山为话柄，期将眉寿作居亭。居亭眉寿寻常事，地老天荒终及第。笑杀当时老赵州，屈指驴年才百二。
赠吕耕山
作者：成鹫
朝代：明

逢人唯劝作真儒，此事如君谅不辜。但解青莲生火宅，何妨浊水得玄珠。道存琴瑟调应好，心向蒲团坐亦枯。我已出家君罢道，相看无计赠区区。
赠吴在野
作者：成鹫
朝代：明

山僧亦是湖海客，年过半百头半白。出家未办草鞋钱，烟水百城参未得。最羡先生两脚轻，朝返江南暮江北。从来富贵不足多，多君受福戢且那。世途险巇山嵯峨，轻车熟道无轗轲。长江天堑汜与沱，扁舟破浪如轻梭。大人行乐乐奈何，辎车百万牛马驮。还家寄傲深烟萝，笑我行脚空蹉跎。愿随仙人张志和，钓竿诗卷青箬蓑。与君相伴终婆娑，胡为乎瞻风拨草徒波波。
赠吴建侯防禦
作者：成鹫
朝代：明

仙风道骨鹤仪形，暂别红尘眼便青。渡海寻僧过竹院，还家教子读金经。问将爵里咍咍笑，说到禅机款款听。一食不忘生种在，知君早已断荤腥。
赠周胜濂校尉
作者：成鹫
朝代：明

三尺干邪照眼新，看看跃出古延津。龙伸蠖屈无双士，燕颔虬髯未老人。已有轻裘同昼锦，还将大树比灵椿。赠君一柄棕榈拂，留待功成抖战尘。
赠周贲新茂才
作者：成鹫
朝代：明

最初识君何处边，云窝万仞孤峰巅。我方强壮君盛年，高视阔步相后先。客来入室大欢喜，拂拭几榻相周旋。乃云治食当入市，举手揖客姑流连。所居去城二十里，左右前后无人烟。草鞋奋迅过奔马，提筐往返如飞仙。须臾楗椎起速客，市中所有盈斋筵。我时饱食方洗钵，合掌赞叹居亭贤。高才疾足事云水，何难撞破三禅天。善财慧眼马驹脚，君乎君乎胡不然。君阳谦虚阴自许，注目相视心相怜。别来今昔各殊世，风尘回首成天渊。三衣卸却改缝掖，万里风云高著鞭。老人独钓鹅潭水，潭水水清清见底。大鱼小鱼夜不眠，飞入芦花明月里。何人买棹一相寻，牢锁重关净如洗。主宾款洽异当年，惆怅出门留片纸。姓字传来忆未真，须眉说著疑相似。似不似，昨日云窝求寂人，今竹杏坛门弟子。灵山一会记得无，莫忘瞿昙亲嘱累。君家古佛坐道场，直裰承当建宗旨。归去分明举似翁，父母未生何者是。要识那吒骨肉无，问取金刚周大士。
赠多异山玄达师
作者：成鹫
朝代：明

占得孤峰最上层，林间留客话三乘。春风收拾閒田地，夜雨商量旧葛藤。泉为有灵知冷煖，山缘多异绝跻登。他时归去逢人说，千里珠崖半个僧。
赠天宁院主
作者：成鹫
朝代：明

门临古道塔凌空，山色西来水向东。钟鼓不殊云顶寺，轮蹄争辏梵王宫。禅心静印千江月，殿角凉生八面风。花下留僧饱斋去，芒鞋无地避残红。
赠孔徵君
作者：成鹫
朝代：明

住世不必丹砂床，清心寡欲岁月长。应世不必风云会，功成名遂身须退。遁世不必颍水滨，良田方寸无嚣尘。君不见墩山之下孔巢父，远溯尼山称鼻祖。出身事业继萧曹，中年归隐称三高。教子一经绍家学，二难矫若云中鹤。大儿仲谋次士龙，文章道德绳乃翁。我翁当今正黄耇，高风传遍时人口。晚年好道礼金仙，寻僧卜筑溪桥边。祇园布金推长者，閒来更缬东林社。玉麈风生四座清，地炉火热蚯蚓鸣。高谈话到日西夕，策杖归来问耕织。运筹声与读书声，灯下儿孙笑不停。尽道我翁真矍铄，地上行仙解行乐。井干桐飘一叶初，我翁寿考悬雕弧。朝来洗爵劝翁饮，沉醉风前花似锦。醉摘花枝插鬓边，参差笑倒东林禅。曰翁真似庞居士，了得心空须及第。一门尽入选官场，满床牙笏卜诸郎。留将选佛一句话，不妨独步还高誇。墩山看似寿山高，慧炬双辉长不夜。
赠岑金纪
作者：成鹫
朝代：明

热肠冷局老相知，同调非君更有谁。好似红炉与冰雪，相逢刚是岁寒时。壮志销磨春复春，雄冠抛却返儒巾。谁知绛帐谈经者，还是当年借箸人。少年场里老诗翁，郭外行吟草色中。踏上蹇驴人尽笑，风流还与据鞍同。樽中酒尽更当沽，笑指腰间旧辘轳。本是虬髯老狂客，冰霜无奈上髭须。绛帻绯衣拥腐儒，酒阑看演铁冠图。壮心一夜消难得，莫怪当筵骂灌夫。古匣重缄涩不开，无端夜半作风雷。中间隐有龙蛇泣，白发先生赚我来。静中日月闹中过，灯下棋声杂笑歌。我局未终先袖手，看君覆局更如何。退步知君已得仙，竿头须信有真禅。东林久作居亭主，怅望伊人六十年。
赠岑金纪·其一
作者：成鹫
朝代：明

热肠冷局老相知，同调非君更有谁。好似红炉与冰雪，相逢刚是岁寒时。
赠岑金纪·其七
作者：成鹫
朝代：明

静中日月闹中过，灯下棋声杂笑歌。我局未终先袖手，看君覆局更如何。
赠岑金纪·其三
作者：成鹫
朝代：明

少年场里老诗翁，郭外行吟草色中。踏上蹇驴人尽笑，风流还与据鞍同。
赠岑金纪·其二
作者：成鹫
朝代：明

壮志销磨春复春，雄冠抛却返儒巾。谁知绛帐谈经者，还是当年借箸人。
赠岑金纪·其五
作者：成鹫
朝代：明

绛帻绯衣拥腐儒，酒阑看演铁冠图。壮心一夜消难得，莫怪当筵骂灌夫。
赠岑金纪·其八
作者：成鹫
朝代：明

退步知君已得仙，竿头须信有真禅。东林久作居亭主，怅望伊人六十年。
赠岑金纪·其六
作者：成鹫
朝代：明

古匣重缄涩不开，无端夜半作风雷。中间隐有龙蛇泣，白发先生赚我来。
赠岑金纪·其四
作者：成鹫
朝代：明

樽中酒尽更当沽，笑指腰间旧辘轳。本是虬髯老狂客，冰霜无奈上髭须。
赠平山庵主兼贻谭氏诸阮
作者：成鹫
朝代：明

千家烟火隐云岚，一个真僧守破庵。行脚不妨随我住，枯禅还喜有人参。竹林诸阮分南北，莲社群贤数二三。咫尺乌衣门巷近，出墙红树间黄柑。
赠张樵叟
作者：成鹫
朝代：明

堂上青云客，壶中白发年。置身三对策，娱老七条弦。自薄雕虫技，言耕养鹤田。渔樵同去住，烟火作神仙。得意诗中画，无心酒后禅。曲江风度古，博望子孙贤。海国悬弧早，梁园授简先。露滋丛桂发，秋晓碧梧坚。有客山中至，寻君世外缘。倘能爱狂简，应许闯华筵。
赠张秩咨
作者：成鹫
朝代：明

闭门天光井底黑，出门路多尘逼侧。尘中走杀风马牛，觌面相逢莫相识。十字街头冷眼看，齐国于陵称巨擘。自誇学究会谈禅，不似经生数行墨。五十长斋不出家，惯向肉边寻菜吃。明明一个鲁诸生，被人唤作优婆塞。忆昔与君俱盛年，吟诗压倒元与白。参差马齿愧称兄，潦倒鸡坛过半百。当时挥手各西东，十载生涯分主客。腐儒几赴选官场，山僧直入无生国。后来原是过来人，走却金乌无处觅。壮心未遂勿复云，底事无成深可惜。旧年不觉又新年，元旦才过又元夕。灯市看看月正圆，现成一句真消息。张拙秀才知不知，花开但借东风力。
赠惟实师
作者：成鹫
朝代：明

三岁小儿也道得，八十老翁行不得。斯言勘破天下人，谩向颠毛争白黑。惟公老矣胡为哉，眼如古佛心婴孩。自誇筋力过少壮，一日下山能几回。下山相问何从去，攓蓬独与骷髅语。有时聚火煅坭牛，卓午烧泉散行路。往还十日九带星，入门洗脚翻金经。冷钟冷磬破墙壁，世人两耳不得听。我闻当今大禅宿，满口狐涎水漉漉。何如此公踏实地，慧且不修宁有福。山僧忆昨四年前，星星短发垂两肩。与公相见发大笑，腐儒亦复谈枯禅。须臾天昏风雨恶，头上乌纱吹折角。发长世短可怜生，善来比丘缘剃落。咄哉往事勿复云，眼前有道不可闻。看公却似山中月，我作长天一片云。片云明月何曾隔，公在山南我山北。但愿长从老赵州，庭前勘取孤生柏。
赠李善藏入学
作者：成鹫
朝代：明

揭阳先生生季子，聪明不与群儿比。东郡趋庭侍绛帷，取次学诗还学礼。学诗压倒元白翁，学礼笑杀叔孙通。出风入雅写情性，左揖右让何从容。院公一见大欢喜，首簪金胜肩拖红。妙龄释褐人所羡，千夫百口声相同。太胥击鼓催发箧，五经如日朝出东。过眼一过辄成诵，罢琴舍瑟归横宫。大人刮目小聛睨，才高礼下犹温恭。我在隔江望云物，江城佳气何葱郁。鹏雏飞上九万程，鸴鸠斥鴳偷心失。寄言同类谩相猜，寥廓高翔畴与匹。
赠李徵君
作者：成鹫
朝代：明

暮紫峰头别有春，百花开处接芳邻。金鐏尽醉登龙客，世味宁消嚼蜡人。竹杖看云容散诞，鬓毛添雪更精神。愿君得似松间鹤，长伴閒僧作主宾。
赠李慕山
作者：成鹫
朝代：明

却缘不看洛阳花，遂有人栽谷口瓜。锥未处囊先脱颖，玉曾韫匮为微瑕。镜边白发垂垂老，杖底青山处处家。回忆东林旧宾主，重来应得饭胡麻。
赠李慕山
作者：成鹫
朝代：明

慕山先生清且閒，不爱市朝惟爱山。慕山先生坚且癖，不爱苞苴惟爱石。先生爱山夫何如，探幽选胜遵南车。一声长啸空谷应，巨灵俛首随奔趋。先生爱石良有以，万仞孤峰觐屏几。玉润冰清迥不磨，天形道貌长相似。先生早岁缨儒冠，文章声价倾长安。逢场压倒元与白，阳春一曲知音难。乞休林下身未老，万卷诗书恣幽讨。攒眉不肯入东林，逐队春风踏芳草。萼楼兄弟附青云，兰砌儿孙长凤文。山静日长松柏古，朱霞白鹤超人群。我亦当年同学者，归向马山曾结社。惠远无如靖节高，三笑溪桥归去也。廿年一别能几时，青山白首遥相思。题诗寄语函关老，牛背奇书赠与谁。
赠李石亭
作者：成鹫
朝代：明

宝安晴雪赋閒居，王谢风流迥不如。玉匣锁将曾赐剑，牙签收得续藏书。龙门容我高歌入，狮座留僧午饭初。城市不妨饶野趣，片云孤鹤肯相于。
赠李苍水广文生日
作者：成鹫
朝代：明

与子论交已十春，每从出处见天真。山中好友初通籍，堂下狂夫老斲轮。到处一倾元亮酒，醉来还忆季鹰莼。何妨作客逢生日，吟遍秋风有故人。
赠林山人
作者：成鹫
朝代：明

每因梅鹤忆林逋，道骨仙风世不如。石室启将丘索秘，金针传得越裳车。青山到处开生面，黄石何年授异书。炼就丹砂成九转，不如陵谷有乘除。
赠梁海民
作者：成鹫
朝代：明

梁生两眼炅如电，忆昔与子始相见。登堂一语发真机，使我老儒骋雄辨。终朝旗鼓纷相当，直至闻声不见面。月出日入方休兵，胜负未决终不平。迦文尼父大鼓掌，何意得有苍蝇声。从此与君成末契，眼中始识梁居士。高论至今如昨日，君未全非我仍是。是非君我不相知，且道谁人先出世。我曾出世四十春，今朝方卸头上巾。途穷舍车觅舟楫，须眉虽假面目真。出逢亲旧不识面，故人熟视回车轮。临岐劝我入山去，严城闹市多嚣尘。请君弃置勿复道，此心草草难具陈。低头负米归乎来，眼前岂有相知人。
赠棋僧守愚
作者：成鹫
朝代：明

八百枯棋解纵擒，尚留馀习在空林。閒中悟得楸枰理，眼底全无甲胄心。淝水只今逢劲敌，浮山终古有知音。道人本是忘机者，一局残灯话夜深。
赠王彝渐
作者：成鹫
朝代：明

篱落秋深感昔游，故人相见笑汤休。与君莲社同花甲，羡尔桩堂尚黑头。沧海迢遥生远梦，青萝咫尺隔丹丘。何堪世难还同病，弹遍西风旧蒯缑。
赠秋霜师
作者：成鹫
朝代：明

黑头白足便参方，归卧云林鬓已霜。提起铁鞋再三问，从前行脚为谁忙。当年五岳早寻师，兀兀行藏祇自知。眼底何曾见山水，腰包那得有閒时。
赠秋霜师·其一
作者：成鹫
朝代：明

黑头白足便参方，归卧云林鬓已霜。提起铁鞋再三问，从前行脚为谁忙。
赠秋霜师·其二
作者：成鹫
朝代：明

当年五岳早寻师，兀兀行藏祇自知。眼底何曾见山水，腰包那得有閒时。
赠罗伟甫举孝廉上公车
作者：成鹫
朝代：明

君家兄弟吾老友，二十年前共游走。乱离避地同鹿门，贫贱移家各株守。大兄讲学述程朱，群季文章迈韩柳。鸡坛竖帜不让人，莲社寻僧镇携手。座中雄辨相发挥，肘后奇书互疑剖。平生同学据要津，目送飞鸿未曾有。须臾聚散等浮云，往事不堪更回首。一年一别一相寻，壮志销磨貌衰朽。老来匿影珠江南，枕流漱石临溪潭。秋风吹冷破茅庵，仰天搔首霜毛毵。故人惠我书一函，浣手拭目方开缄。闻君柳汁湿青衫，鹿鸣宴罢控两骖。旁观叹息真奇男，使我自笑还自惭。旧游已贵高岩岩，刈蓍岂免忘蓍簪。樗栎不材非楩楠，支离山泽分所甘。长歌短曲凌烟岚，送君北上乘风帆。长安春暖花可探，曲江酒酣乐且湛。乘车戴笠各努力，他日相逢方细谈。
赠罗戒轩为子湛娶妇
作者：成鹫
朝代：明

相看老大忆儿童，记得当筵蜡烛红。在世与君皆有子，故人先我已称翁。三心未了閒堪惜，五岳能游计许同。他日云山携手处，不知谁早得痴聋。
赠罗炼师
作者：成鹫
朝代：明

大人先生生何年，乃在无始之始，先天之先。尘尘刹刹万万古，天荒地老神独全。中间要妙言不传，我纵言之玄又玄。宇宙广广，人处一焉。生人林林，公处一焉。四大假合，二气循环。凡夫百岁如土偶，婴儿十月成金仙。当知前日罗先生，乃无极老翁之鼻祖。今日罗先生，乃无极老翁之儿孙。儿孙落地持门户，自辟玄风建旗鼓。读书只读五千言，悟后明明无一语。柱下翁，函关吏，异世同堂应见许。何况圣人在东鲁，在西土，亦应著眼交相觑。先生得诀早归来，万象森森日亭午。灵台双阙回霄壤，玄牝重门锁风雨。未雨何龙，不风何虎，却笑顽仙守三五。十年一握九还丹，达者视之如腐鼠。岂知大药有真传，本来妙道无今古。长生学就即无生，元气养成为气母。道人本是道中人，少壮蹉跎今晚暮。底事无成奈若何，日夕空山坐枯树。树头老眼难见人，眼中之人道中蠹。年来始识罗先生，一日相知两相慕。如公方是学仙人，嗤杀秦皇与汉武。
赠置荅师隐山
作者：成鹫
朝代：明

投老空山计未能，偏将好事让良朋。开云觅路闻啼鸟，就树营居畜俊鹰。分得田园凭地主，望来烟火有邻僧。何堪别后思君处，独立螺峰最上层。
赠萧君荫举孝廉公车北上
作者：成鹫
朝代：明

老人独钓秋江水，水浅水深清见底。神鱼跃出蕊珠宫，无限鱼虾跳成市。一声霹雳烧尾雷，钓鱼老翁倾两耳。借问神鱼何处来，借问雷从何处起。桂岭秋光花正开，锦水月明珠出胎。美人昭质抚明镜，光辉映彻黄金台。金台此日延国士，鹿鸣燕罢嘉宾来。闻风髣髴识名姓，东林旧社思宗雷。旧社相过池上客，若祖若翁推巨擘。神交道合两忘年，觌面论心通语默。我时搔首见二毛，即君总角方齐额。读书万卷笔有神，眼阔如箕心似发。须臾鼓箧过横桥，终童早擅文章伯。念我神交祖与翁，负剑辟咡来从容。老人谦让日三复，郎君执礼犹温恭。生平结交满天下，过眼一过如飞蓬。快哉三世真相识，但恨不识河池公。河池事业在人口，宦成两袖归清风。清白传家自今古，承先启后皆儒宗。文孙不忝曾与祖，烟楼撞破先登庸。之子自无需富贵，时人未免先科第。我在鹅潭罢钓丝，注目青云起天际。萧孝廉，莫濡滞。直到长安看杏花，前路正多难了事。
赠谢邺门五十一诗
作者：成鹫
朝代：明

坐中饮酒浮大白，听我山僧歌一拍。欲膴仕，毋识字。要落魄，作词客。君不见里中黄口附青云，堂上主人生白发。借问主人姓氏谁，昔之大谢今大儿。生来凿破混沌窍，无端下笔能吟诗。眼前作者少满意，与我先世称相知。先世知君非一日，临老结交交更密。我为儿时君作宾，名分凛凛如叔侄。大人指君为我言，此是而翁老胶漆。我常侧耳闻高谈，八窗四壁生烟岚。我常披卷读佳句，恍如孤月明秋潭。当时记忆十八九，至今脱误无二三。始知往事那可道，少壮渐衰衰复老。更无面目干权贵，祇有诗篇供潦倒。我去为僧君灌园，驴背相逢休草草。草草相逢能几回，海门春色去还来。置将世上难成事，罄取尊前未罄杯。主人既尽杯中物，狂子狂歌歌未毕。我年四十二，君年五十一。从前岁月可奈何，剩有空文归石室。得意失意祇自知，羞与时人较名实。弹我雍门琴，操君齐客瑟。莫更觅知音，斲鼻今无质。莫待浊河清，龙门流汨汨。但愿年年月月日日饮酒时，尽如今年今月与今日。就中认取主人翁，当尊相见无相失。
赠郑侪鹿
作者：成鹫
朝代：明

见说东南古丈夫，高踪终古似林逋。五云望重称人瑞，七步诗成咏鹧鸪。挥麈风生宾客满，赏花醉后子孙扶。乔松散木同花甲，遥寄诗篇笑滥竽。
赠钝庵师
作者：成鹫
朝代：明

梦里初醒勿复云，水边林下恰逢君。溪深杓柄长如许，路远芒鞋费几文。竟发大心成佛见，不留细语遣人闻。相期共指孤峰宿，莫旷閒房半住云。
赠锦岩主人
作者：成鹫
朝代：明

云岩石榻迥无尘，野客初来见主宾。锦石日高长至后，寒梅花发小阳春。住山难到能閒地，学道偏宜未老身。看取赵州行脚日，相期容有百年人。
赠陆天士
作者：成鹫
朝代：明

男儿读书委穷达，老大无成非所惜。陆生岂是贫贱人，离乱他乡聊寄迹。朝烟仰给管城君，春田耕破端溪石。菜根细嚼牙齿香，铜片不嫌头发白。胸中泾渭自分明，眼前岁月随抛掷。甲子从头数至今，清风明月长为客。孟光不厌伯鸾贫，牛衣对掩王章宅。夜半蓬窗灯火青，万卷牙签伴刀尺。时人要识高士家，请听书声兼纺绩。陆生陆生如命何，听我山翁歌一拍。皇天不负苦心人，相劝及时须努力。盈虚消息会有时，搔首衡门看潮汐。
赠陈屏甫
作者：成鹫
朝代：明

为僧不能成佛祖，圆顶方袍安足数。儒不作圣玄不仙，章缝鹤氅空徒然。何如居士现身说，火里莲花波里月。男儿出世不出家，身虽城市心烟霞。长生换取无生义，一日心空看及第。自称了事老凡夫，不缁不羽不簪裾。三教圣人管不到，兄弟一门胥好道。埽室时翻贝叶文，晨钟晚磬声相闻。青蚨散取布金地，十字街头作佛事。事佛仍推屋上乌，从师拾得衣中珠。衣珠拾得逢人卖，誓度有情归净界。忆我初从海上来，东林偶入知宗雷。侍儿机子求剃度，多谢檀那为證据。大心未了现生缘，今朝弧矢还高悬。寿佛破颜开口笑，笑道此翁正英妙。座客谁知古佛心，山僧欲语终沉吟。提起数珠一百八，请君会取无生法。
赠陈慊湖
作者：成鹫
朝代：明

老年经济盛年心，云水输君道力深。白业去从莲幕办，青山归傍玉鞍吟。仲弓有子堪娱老，元亮无弦自赏音。暇日寻僧过桥去，东湖应不异东林。
赠陈昆垂入学
作者：成鹫
朝代：明

生之生也气食牛，祖父爱之如琛球。曾从我口授章句，过目成诵如泉流。九岁通经知大意，十岁能文先制义。纵横日课五千言，首尾不更三两字。我年四十为腐儒，寻行数墨遵程朱。三日一回频刮目，廿年久别当何如。眼前世事殊匆草，少壮看看人已老。我来旧社种莲花，生向环桥采芹藻。羡生作赋拟凌云，羡生逸足能超群。羡生良才不隐世，羡生乐道长安贫。安贫乐道良不易，前路更多难了事。愿言努力事驰驱，莫负老僧亲授记。
赠陈翁寿
作者：成鹫
朝代：明

立身当如陈太丘，生子当如孙仲谋。娶妻当如孟德曜，学仙当学张留侯。我闻当今有遗逸，绛县春秋过九十。汾江江上钓鱼回，塔坡坡畔扶筇立。有时一饮快千觞，有时高枕傲羲皇。有时雄谈惊四座，有时缄口如括囊。阶下芝兰杂丛桂，元方难兄季难弟。官山私淑管夷吾，挟策追随端木赐。长文孝先皆象贤，风流文采何翩翩。儒林早竖鸡坛帜，大州半刺方待年。室中綦缟谁家子，鹿门远嗣徽音美。悬弧设帨相后先，参差黄发齐儿齿。我在山中今白头，翘首元龙百尺楼。见说德星重聚里，遥知海屋更添筹。此日葭灰吹六律，此日梅花开五出。阳回冻谷日初长，花发华堂香满室。祝翁不用杯与盘，祝翁不用炰与燔。挹将东海为卮杓，挈取南山作酒尊。我翁未醉更受爵，我翁既醉请赠言。年年今月与今日，容我山人来叩门。
赠颜雪仙
作者：成鹫
朝代：明

严城细柳垂丝丝，门施行马罗健儿。野人怀刺不敢入，区区梦想非翁谁。此翁知我良不浅，笑我知翁才一面。城中大士城外僧，神交岂待频相见。去年过我看白莲，双眸炯炯神浩然。今年花开客不至，几回埽径迟高贤。朝来主人敬爱客，虎帐吹笙布重席。穆生不饮醴亦陈，三爵为翁泻云液。满堂欢笑胡为乎，相闻上客悬雕弧。山僧不知老将至，大人寿考当何如。先生神骨如孤鹤，我作秃鹙随饮啄。先生直节如乔松，我为散木甘龙钟。先生文章如白璧，我作珷玞还瓦砾。先生词赋如珠玑，我乃蜣丸充佩祎。先生可行亦可止，一片閒情托流水。我将行脚仍蹉跎，心在空山身在市。先生可望不可亲，长天朗月无纤尘。我当出世难免俗，涅恐或缁磨或磷。自写长篇遥寄祝，恕我登堂理巾服。他时相见问生缘，六六原来三万六。
赠马专城卧仙
作者：成鹫
朝代：明

世人相见贵揖让，山僧不识背与向。城市纷纷事迎送，山僧不识轻与重。沉埋日久无道力，出门每被尊官斥。朝辞穗石不转头，暮宿莲峰未煖席。晨钟催起懒披衣，门外传呼来贵客。轻裘缓带光照人，蓬蒿咫尺生颜色。贵人恕我太无礼，直到床头问顽石。顽石真顽顽不移，多谢知音为拂拭。主宾倾盖无几何，邀我还家欢日夕。将军杀贼不杀生，自摘嘉蔬供饮食。野人一饱腹便便，起坐西轩面东壁。壁间珠玉光陆离，白者为纸黑者墨。时人道我文字禅，岂知一字全不识。自从出世到于今，没处藏身没踪迹。无端觌面漫相呈，笑杀当今老诗伯。
赠马卧仙
作者：成鹫
朝代：明

龙骧虎步随高下，此翁岂合居林野。中原射策先冠军，肘后骊珠光照夜。河清海晏靖烽烟，缓带轻裘见儒雅。西园词赋拟曹刘，东阁文章追董贾。著书先著春秋歌，丘明公谷如尔何。年过五十犹学易，两仪四象交森罗。倚马千言飞露布，吹毛三尺降么么。雄才大略谁先后，今之卧仙前伏波。等閒事业从头数，夜半鸡声催起舞。此心此志畴得知，上有君恩下慈母。九重三疏叠陈情，万里归心廑孺慕。孟母宅边频倚门，征人岭外长延伫。羡君有母寿还童，羡君有才孝作忠。羡君有子传家学，羡君有孙承祖风。羡君能诗号无敌，羡君谈笑销兵戎。丈夫立身会如此，岂能碌碌稠侣中。将军爱我愚也直，我爱将军清且白。两人相得非等夷，异地同堂慰岑寂。过桥三笑仿前贤，拍案高歌忘主客。不妨野老眼长青，请看此翁头未白。
赠马敬子孝廉
作者：成鹫
朝代：明

弯弓射雕不射虱，拥书读礼不读律。词流倒峡赋凌云，意气干霄虹贯日。雄才大略非等夷，斯人岂是池中物。昨日诵君孺慕篇，凉风在树声萧瑟。今来识得白眉良，万里斑衣仍素韠。山人赤脚入军门，将军于我成胶漆。半月不来人事疏，内庭突见龙驹出。相逢一揖问姓名，贵人许结王生袜。羡君风度似翁閒，羡君藻思如翁疾。羡君特达能不骄，羡君文章能继述。云台事业相后先，钜下风流难髣髴。我在东林懒见人，疏情不觉因君密。莫辞有约去还来，浮生相见旋相失。升沉回首各云泥，云去飘飘泥滑滑。
赠黄三曜
作者：成鹫
朝代：明

老僧两脚不出户，眼中之人自来去。一日相逢笑几回，平生肝胆谁倾吐。莫疑吾道太孤危，不见当今黄叔度。黄生秉志非等夷，膂力方刚年更富。十一十二通诗书，十三十四工词赋。十五能写沧洲图，十六琴高擅名誉。十七十八事远游，来往京华如熟路。吴越山川入画图，袖里新诗供喜怒。去时还是岭南人，归来学得邯郸步。耳边闻我会杀人，入门问取无生句。东林长老不读书，惯向人前漫抽顾。不须白拂与乌藤，直示空拳自回互。请君放下文字禅，一曲无弦发深趣。诗中有画画中诗，庐陵米价青州布。一番谛信一番疑，水尽山穷知去处。当当借路直还家，不用旁人为指注。
赠黄元祥中秘
作者：成鹫
朝代：明

高歌饮酒须盛年，四座未醉翁醄然。请与吾翁论经济，少壮粗疏老微细。始知识力相乘除，外边不足中有馀。颠毛豁尽齿牙脱，胸中饶有真诗书。诗书不是空文字，风雨晦冥皆正气。万古端州一片云，逼塞孤臣方寸地。五羊城边垂钓翁，曾识西方隆隼公。穆天去后无消息，惟留八骏长嘶风。风高大野秋光早，散诞天閒随水草。产得龙驹腹有文，取次骞腾慰衰老。老翁事事不如人，止有耳目闻见新。逢场笑倒笑还起，扑折一角林宗巾。问翁笑笑胡尔为，欲语不语人知稀。女子不嫁嫁已毕，于陵窃鈇蹠采薇。江河日下长如此，河水待清人寿几。分明记得少陵诗，眼中之人吾老矣。
赠黄寿翁
作者：成鹫
朝代：明

旧隐曾邻上柏乡，高山遥仰在仙羊。移居近向鹅潭住，隔水还同鸟道长。千顷汪波今叔度，一庭兰桂昔元方。他时得作登龙客，又引儿孙上玉堂。
走马灯
作者：成鹫
朝代：明

来时衮衮去匆匆，结束狂心付化工。大火聚边多跃冶，只轮车上一征蓬。圆机静会当方寸，冷眼旁观笑热中。今古交驰争似此，纷纷人在纸屏风。
跳大王歌
作者：成鹫
朝代：明

蛮乡歌舞自称善，厥声可闻不可见。四月五月跳大王，家家刻木作鬼面。千丑万拙由心生，头角觺觺尽奇变。削成两耳贯双环，黑白青红随绘绚。长缨分结顶门边，俛仰周遮任方便。市来绛帛缝赭衣，承以素裳纫新练。长柄牙旗短柄簦，东官草帽冈州扇。粗缯细篾作游龙，肖首肖尾中连串。事事具足人力齐，次第椎牛集欢宴。大王端坐不饮酒，黄童白叟争酬劝。酒阑酷酊齐唱歌，呕哑啁啧无分辨。舁神入城城市空，大呼疾走看游龙。驭龙小儿戴鬼面，一步一跌来匆匆。左顾右盼各招手，头旋尾转相追从。游龙舞罢抚歌板，唱歌尽是头白翁。青葵半掩老面目，随声答响羞雷同。须臾磨旗万舞作，朱干玉戚纷兴戎。或击或刺冯而怒，或揖或让足而恭。忽焉而起忽而止，一一皆与神心通。舞罢偃旗卧金鼓，借问大王何所取。倾筐擎出斗与升，鬼面成群更歌舞。道旁观者不忍见，腼颜汗背交相觑。吁嗟乎，天下尽儿戏，举世同奔波。车毂交击人肩摩，俄而礼乐俄干戈。五斗折腰不足道，倾筐积少看成多。大王乃是死诸葛，含羞忍耻如之何。
转经颂为卫母寿
作者：成鹫
朝代：明

仙陀婆子太聪明，倩人代转金刚经。大师下座行一匝，虚空合掌侧耳听。五千四十单八卷，卷卷转毕无濡停。婆子大笑复申请，尚馀半藏须圆成。师王默坐不动地，雷音奋迅开疑情。婆子领话乃稽首，龙象蹴踏皆闻声。两重公案谁料理，卫家寿母多男子。长斋绣佛自年年，筑室饭僧聊尔尔。法轮转转转不休，一波未平一波起。大通古寺老古锥，闻声见相生欢喜。借婆帔子拜婆年，是则是矣似亦似。似何似，高似白云山，深似沥江水。法量高深寿量同，真经一藏从兹始。
过七里湖
作者：成鹫
朝代：明

尽日舟中住，江声静入怀。昼眠宜浅水，宿雨避丹崖。渐觉乡音异，惟闻鸟语佳。旁人那辨此，幽兴与谁偕。
过二峡
作者：成鹫
朝代：明

是处有人家，停舟见落花。黄茅沽酒肆，红蓼钓鱼槎。社古榕阴阔，山高石径斜。东南车马路，何地得如他。
过何太占南塘
作者：成鹫
朝代：明

南塘春雨客来稀，一个閒僧到竹扉。乔木不随沧海变，野鸥长傍水亭飞。榄峰晚色青千叠，槐岸新阴绿一围。便向居亭问祗树，隔溪遥指钓鱼矶。
过华首台
作者：成鹫
朝代：明

人生那得四百岁，一岁罗浮住一峰。去日转多来日少，南山游遍北山同。倚檐双瀑晴天雨，夹路千松暑月风。地主不收僧借去，古台移向洞门东。
过崧台感旧
作者：成鹫
朝代：明

百川曾此一朝宗，荒殿犹存碧藓封。野渡水寒朝饮马，江城云起昨从龙。千秋离黍歌三阕，半夜苍梧梦九重。自是六朝僧去后，逋臣多少作山农。趋庭记说崧台事，应诏曾瞻十二旒。焚草再陈忧国疏，吟诗多上阅江楼。手存旧泽惟鸲鹆，心有殊恩但蒯缑。谁念夕阳风在树，有人持钵过端州。
过崧台感旧·其一
作者：成鹫
朝代：明

百川曾此一朝宗，荒殿犹存碧藓封。野渡水寒朝饮马，江城云起昨从龙。千秋离黍歌三阕，半夜苍梧梦九重。自是六朝僧去后，逋臣多少作山农。
过崧台感旧·其二
作者：成鹫
朝代：明

趋庭记说崧台事，应诏曾瞻十二旒。焚草再陈忧国疏，吟诗多上阅江楼。手存旧泽惟鸲鹆，心有殊恩但蒯缑。谁念夕阳风在树，有人持钵过端州。
过市门贻社中诸子
作者：成鹫
朝代：明

兀坐空林远思兴，閒心时复在高朋。重经旧路成生客，笑向旁人认老僧。沧海偶来甜鹤梦，青山归去忆渔灯。相逢况是论心地，莫怪频频说上乘。
过李子将鸥次昆玉
作者：成鹫
朝代：明

榄峰南去一溪横，元礼门高简送迎。花底罢棋群动息，琴边抄谱万缘清。僧来白社无宾主，诗祖青莲有弟兄。回首旧游如昨日，不妨相见尽平生。
过梅砰赠湛慈老师
作者：成鹫
朝代：明

远公卜筑得幽奇，削取巉岩作坦夷。碧甃牵泉通一线，青山邻郭阻千岐。石门高峻人稀到，梅子酸甜独自知。手植万松将荫屋，想君从此撤籓篱。
过河源
作者：成鹫
朝代：明

二水分山县，东西别渭泾。前峰消积雨，流潦下沧溟。晴日睡方足，江风吹复醒。看看老渔父，一曲过寒汀。
过浈阳峡
作者：成鹫
朝代：明

轻舟冲破一江风，路转浈阳去不穷。南陆渐低云影外，西峰半落水声中。松高恰好宜幽独，壁立何曾碍太空。识得真山真面目，品题泉石入诗筒。
过海城堂作
作者：成鹫
朝代：明

依稀记得花时约，雨后开门见落花。咫尺断云迷浦溆，相将了棹入烟霞。海城旧业还三径，池馆春风自一家。借得閒房挂瓢笠，老僧从此有生涯。
过灵洲寺访敏公不遇
作者：成鹫
朝代：明

十年曾过灵洲寺，乘兴重来定不嫌。白板朱楼新结构，青山绿水旧庄严。虚将柏子酬佳话，止有松梢接短檐。惆怅主人难得见，归舟凉月白纤纤。
过白沙先生祠故址
作者：成鹫
朝代：明

大儒出处见高风，遗搆依稀想像中。皋座春来莎草遍，石楼兵后玉书空。偶然消息成吾是，静里端倪忆我公。咫尺江门江上水，扁舟来往此谁同。
过白沙先生祠故址
作者：成鹫
朝代：明

荒祠不复布琴尊，往事惟凭故老言。东海日高开讲席，西樵山色接江门。石房细语虚闻响，庭树无枝老见根。独有枯禅经过此，问君谁是好儿孙。
过碧山精舍赠印千师
作者：成鹫
朝代：明

碧山深处锁烟霞，近筑层台礼法华。隙地遍栽黄阁老，清池多种白莲花。凭高望远疑无地，入谷逢僧便当家。静埽溪边坐禅石，与师谈到月光斜。
过竹步赠居亭谢处士
作者：成鹫
朝代：明

奇峰环碧落，乔木倚云根。犬吠初来客，莺啼何处村。池塘曾梦草，桃李欲无言。许我陪皋座，主人无轾轩。
过羚羊峡
作者：成鹫
朝代：明

上峡上峡行不休，一夫力挽千钧舟。船头刺篙后摇橹，长徽短纆柔如组。牂牁乃是百谷王，端水作腹泷水肠。兼山习坎为束峡，譬则咽喉司吐纳。昨宵峡口闻风雷，耳长目短心先骇。今朝峡中豁烟雾，山色水声浑不住。此时此景堪语谁，当境不觉旁得之。上如龙伯大人抚长剑，截取方舆作天堑。下如任国公子垂钜竿，坐临砥柱观狂澜。前如五丁凿破蚕丛道，金牛奔入西山草。后如祖龙东面挥神鞭，众石俯首争相先。左如维摩一榻一方丈，金毛狮子纷相向。右如陁罗千手千芙蓉，三十二相填虚空。入如有穷射天弹九日，蔀屋宵中见营室。出如瞿昙夜半睹明星，扶桑浴日天鸡鸣。天鸡鸣，我当去，行遍千山万山路。顺风顺水下峡船，相逢莫问曾经处。行路难，行路难，莫难于瞿塘之滟滪。何如羚羊古峡彻底清，照见行人不知数。行人照水水照人，形影奔波漫相遇。当从旧路复归来，石出水枯山骨露。顺流东下会有时，回首唤山与山语。
过芙蓉溪访梁孝廉
作者：成鹫
朝代：明

独木桥边溪水清，扁舟来往早潮生。就园尝果逢僧至，下榻看山引鹤行。高士一身皆道骨，大儿九岁有诗名。此中莫道无征战，家养莎鸡教用兵。
过蓝关谒韩文公庙
作者：成鹫
朝代：明

我昔读书至原道，眼中有儒无佛老。孔门儿孙争吐气，烈日当空长杲杲。后来更读潮州韩庙碑，始知眉山老子不吾欺。道济溺，文起衰，古人可作非公谁。当年天子崇佛氏，骑马鸡栖上封事。批龙鳞，履虎尾，等荣辱，齐生死。自断投荒不复还，一路行吟八千里。至人履险如履夷，眼前直道平如砥。何有于，秦岭云，蓝关云，凄凉独洒穷途泪。呜呼噫唏，我知之矣。孤臣去国兮誓忘家，天路险难兮不可至。望帝乡兮云中，范驰驱兮荒裔。灵均九辨有同情，平子四愁应不二。今来古庙枕寒崖，松树森阴不知岁。秋风入松作山雨，前路行人去如水。我问行路人，谁是公知己。当年祇有鳄潭鱼，不畏天王畏刺史。路人问我谁，旧是尼山门弟子。方袍高笠胡来哉，稽颡再拜汗先泚。我公聪明见肝胆，天人默默应相契。过门正好留衣别，登堂不用作胡礼。
过韩公堤
作者：成鹫
朝代：明

精卫填沧澥，虹蜺贯石梁。崎岖如鸟道，曲折胜羊肠。旷野人烟渺，平原客路长。无端过桥去，归目滞雷阳。
还东林社中诸子见过赋此
作者：成鹫
朝代：明

依旧去年人，还山自主宾。瘦藤支病骨，老树倚吟身。懒惰成吾癖，交游知我真。倘能恕迎送，来往不嫌频。
还东林萧志三见赠用韵赋答
作者：成鹫
朝代：明

烟波回首人微茫，归路何如归兴长。两地云山无主客，半年风日各炎凉。方池旧闻花添影，圆牖重开月借光。莫笑别来贫更甚，榆钱将䞋遍斋堂。何事行藏偏落后，却缘筋力不如前。虚堂久别从生草，旧社重开又种莲。爱石谱将云里岫，引泉流出水中天。老来识得荣公乐，只买青山不买田。
还东林萧志三见赠用韵赋答·其一
作者：成鹫
朝代：明

烟波回首人微茫，归路何如归兴长。两地云山无主客，半年风日各炎凉。方池旧闻花添影，圆牖重开月借光。莫笑别来贫更甚，榆钱将䞋遍斋堂。
还东林萧志三见赠用韵赋答·其二
作者：成鹫
朝代：明

何事行藏偏落后，却缘筋力不如前。虚堂久别从生草，旧社重开又种莲。爱石谱将云里岫，引泉流出水中天。老来识得荣公乐，只买青山不买田。
还山答人
作者：成鹫
朝代：明

拚此馀生住翠微，重来多与夙心违。出逢亲友休相讶，暂到家园不当归。霜缀帽檐惊岁暮，雪深门巷过人稀。萍踪恰似云边雁，才见南飞又北飞。
连山明府李礼山过寺见赠赋答
作者：成鹫
朝代：明

曾从乔樾挹清风，千里山川梦亦通。不谓过桥无靖节，悬知化俗有文翁。隔江烟雨堪留客，满径篱花可赠公。中宿别来谁作者，为君一笑倒诗筒。
迹
作者：成鹫
朝代：明

草色青青与胫齐，终年不过远公溪。重拈旧话参驴脚，未得閒身逐马蹄。山径用来微有路，桃花开日渐成蹊。凭他检点经行处，白足分明不到泥。
送九译禅友还里葬母兼订重来之约
作者：成鹫
朝代：明

年过三十不闻道，少壮蹉跎忽复老。善哉之子正当时，出世不迟还不早。生来十八解破家，自笑平生白鼻騧。儒门澹薄收不起，章逢换取僧袈裟。昨日潘生今九译，梵语华言明历历。翻成一藏盌脱丘，此土西天浑不识。东林老僧老古锥，被他唤作阿阇黎。相逢有口但挂壁，喃喃作白称毗尼。毗尼不入丹霞耳，未能免俗聊尔尔。等閒拈出衣中珠，贫儿暴富还乡里。还乡生计当何如，杯棬有恨徒区区。荆棘丛中问封树，烟霞堆里待安居。安居乃在夏三月，春寒过眼成炎热。中閒冷煖谁得知，待子重来为子说。